
A fordító előszava 


A népszerűsítő irodalom művelésére legtöbbször nem 
maguk az alkotó elmék vállalkoznak, hanem mások esz- 
méit befogadó, ezekért lelkesülő iróemberek, kikben ezen- 
felül megvan a képesség arra, hogy a tudományos pro- 
blémák szövevényét a főszempontok kiemelésével, a kom- 
plikációk elhanyagolásával addig a fokig egyszerűsítsék, 
amelyen az már az avatatlan számára is érthetővé válik ; 
szívesen kevernek továbbá az igy megrostált szellemi 
étekhez a magukéból is némi mulattató vagy poétikus 
fűszert, avagy — ami nagyobb baj — a maguk felületes 
spekulációit. Így a populáris irodalom termékei egyrészt 
ama csonkítás, másrészt ezen hozzátétel folytán sokszor 
meglehetősen elferdített képét adják az eredeti művek 
tartalmának és joggal hívják ki a művek szerzőinek ellen- 
szenvét. Aránylag ritkán vállaikozik maga az auktor a 
saját művének popularizálására, részben talán azért, mert 
a szerző szemében a műnek minden legkisebb részlete 
annyira becses, hogy nem tudja magát rászánni a nép- 
szerűsítés követelte amputációkra ; másrészt meg többnyire 
hiányzik belőle az ilyen. munkához megkivántató sajátos 
írói kvalitás. 

Hálára kötelezte Freud a lélekelemzés iránt érdeklődő 
olvasóközönséget azzal, hogy épen annyira közérdekű 
álomkutatásainak népszerű és rövid ismertetésére maga 
vállalkozott két kisebb füzetben. Egyiküket (Über den 
Traum, II. kiadás, Bergmann, Wiesbaden) itt adom magyar 
fordításban ; ez a pszichoanalitikus álomfejtés alapvonalait 
és szempontjait ismerteti. A másik (Der Wahn und die 
Tráume in Jensens Gradiva; II. kiadás, Deuticke, Bécs) 
azt a speciális témát taglalja élvezetesen, hogy. az igazi 

költők műveibe beleszött, a költőtől kitalált álmok ugyan- 
azoknak a törvényszerüségeknek vannak alávetve, amelye- 
ket a lélekelemzés a természetes, maguktól keletkező 
álmokban fedezett fel. j 

Hogy Freud ezekben és más kisebb népszerű érteke- 
kezésekben, oly kitünően oldja meg — alkotó létére is — 
a popularizátor feladatát, az a fentemlített öntúlbecslés 
hiányán kívül kiváló irói képességeinek köszönhető. Hazánk 
egyik legilletékesebb műbirálója — s a lélekelemzés buzgó 
méltányolója — Ignotus, Freudot mint írót Gottfried Keller 
mellé helyezi. 

pen mert itt maga az alkotó ismerteti a saját művét, 

érthető, hogy nem szorítkozik annak száraz kivonatolására, 
hanem sok helyütt új szempontokból is megvilágítja témá- 
ját; így e füzetet az is tanulsággal olvashatja, aki főmű- 
vét (Die Traumdeutung, IV. kiadás, Deuticke, Wien) már 
ismeri. Viszont e füzet olvasása hihetőleg sok eddig tartóz- 
kodót fog arra birni, hogy elolvassa magát a forrásmunkát 
is, melynek megalkotása — meggyőződésem szerint — a 
lélektan és lélekkórtan egész új korszakának kezdetét 
jelenti. 

Budapest—Pápa, 1915 .májusában. 


Dr. Ferenczi Sándor. 


A második kiadás változatlan. 
Budapest, 1918 december havában. 


Dr. Ferenczi Sándor, 


e 


Abban a korszakban, melyet tudományelőttinek ne- 
vezhetünk, az emberek nem jöttek zavarba, ha arról volt 
szó, hogy az álmot megmagyarázzák. Ha felébredés után 
visszaemlékeztek reá, magasabb, isteni vagy ördögi hátal- 
mak kegyes vagy ellenséges megnyilatkozását látták benne. 
A  természettudományos gondolkodásmód felvirágzásával 
ez az egész értelemdús mithologia pszichologiává alakult 
át s ma a művelt emberiségnek csak igen elenyésző 
kisebbsége kétkedik abban, hogy az álom az álmodónak 
saját lelki alkotása. 

Ám a mithologiai feltevés elejtése óta az álom új ma- 
gyarázatot követel. Keletkezésének feltételei, az éber álla- 
pot lelki világához való viszonya, függése azoktól az inge- 
rektől, melyek az alvási állapot közben tolúlnak az észre- 
vevés felé, tartalmának sok az éber gondolkodást meg- 
botránkoztató sajátossága, a benne elképzelt képek s a 
hozzájuk füződő indulatok közti aránytalanság, végül az 
álom illanékonysága, az a mód, amellyel azt a gondolko- 
dás, mint tőle idegent félretolja, emlékét megcsonkítja 
vagy kioltja: mindezek a" problémák és még sok más is 
századok óta várnak a megoldásra, ami azonban mind- 
máig nem sikerült kielégítő módon. Az érdeklődés közép- 
pontjában azonban az álom jelentésének kérdése áll, s e 
e kérdésnek magának is kétféle értelme van. Egyrészt az 
álmodás pszichikai jelentőségére kér választ, arra, hogy 
mikép. viszonylik az álom más lelki folyamatokhoz, van-e 
talán élettudományi rendeltetése is; másrészt tudni sze- 
retni, lehet-e az álmot magyarázni, van-e az egyes álom- 

tartalmaknak , értelmük", mint ahogy azt egyéb lelki ala- 
kulatoknál szoktuk tapasztalni. 

Az álom méltánylását illetőleg háromféle irányzat 
uralkodik. Egyikük, mely úgyszólván örökölte az álom ősi 
tulbecslésének a visszfényét, némely bölcselőben talált 
képviselőre. Szerintük az álomélet alapja a lelki működés- 
nek egy különös, mi több: magasabbfokú állapota, melyet 
ök mint a felűülemelkedés egy nemét dicsőítenek. Schubert 
például következőkép ítél: Az álom a szellem függetlenü- 
lését jelenti a külső természet erőhatalma alól, a lélek 
megszabadulását az érzékletesség bilincseitől. Más gondol- 
kodók nem merészkednek ily messzire, de ragaszkodnak 
ahhoz, hogy az álom főkép oly lelki rezdülésekből kelet- 
kezik és oly lelkierők megnyilvánulása, melyek napkőzben 
szabad szárnyalásukban gátolva vannak. (Scherner és Vol- 
kelt szerint ez az erő az álomfantázia.) Hogy az álomélet 


legalább némely tekintetben (például emlékezőképesség . 


dolgában) a rendesnél magasabb teljesítményt is termel- 
het, azt igen sok megfigyelő elismeri. 

Az orvostudomány művelőinek többsége, e felfogás- 
sal éles ellentétben, oly nézetet fogad el, mely szerint az 
álom szinte alig érdemli meg a lelki jelenség nevet. Sze- 
rintük az álmot kizárólag azok az érzéki és testi ingerek 
idézik elő, melyek vagy kivülről hatnak az alvóra, vagy 
belső szerveiben jönnek létre véletlenül. Az álom nem 
tarthat számot több értelemre és jelentőségre, mint, mond- 
juk, az a hangsorozat, melyet a zenében teljesen járatlan 
ember tíz ujja csal ki valamely hangszer billentyűiből. Az 
álmot egyenest , testi természetű, minden esetben haszon- 
talan, némely esetben beteges folyamatnak" (Binz) mi- 
nősítik. Az álomélet minden sajátosságát az egyébként 
alvó agy egyes szerveinek vagy sejtcsoportjainak össze- 
függéstelen, élettani ingerektől kikényszerített munkája 
magyarázza meg. 

A néphit, kevésbe véve a tudomány ez ítéletét és mit 
sem törődve az álom forrásaival, úgy látszik ragaszkodik 
ahhoz, hogy az álomnak igenis van értelme, még pedig 
olyan, mely valamikép a jövőt jósolja meg, s melyet valami- 
féle magyarázó módszerrel ki lehet annak zavaros és talá- 
nyos tartalmából hámozni. Az alkalmazásba vett magya- 

rázó eljárás abban áll, hogy az emlékezetben megmaradt 
álomtartalmat az ember egy másikkal pótolja és pedig 
vagy úgy, hogy egyik részletét a másik után lefordítja az 
egyszersmindenkorra adott kulcs szerint, vagy az álmot egé- 
szében egy más egésszel helyettesíti, mellyel az álom jel- 
képességi viszonyban áll. Komoly emberek mosolyogni 
szoktak ezen az erőlködésen. , Tráume sind Schüume." 


II. 


Nagy meglepetésemre egyszer csak arra a feltevésre 
kellett rájönnöm, hogy az álomnak nem az orvosi, hanem 
a félig még babonában leledző tömegfelfogása közelíti meg 
az igazságot. Én ugyanis új felvilágosításokhoz juthattam 
az álom kérdésében, mert azt új lélektani módszer segít- 
ségével vizsgálhattam meg, amely módszernek félelmi érze- 
tek, kényszergondolatok, téveszmék stb. magyarázásánál 
. már kitünő hasznát vettem volt, s amelyet azóta , pszicho- 
analizis" neve alatt a kutatóknak egy egész iskolája ma- 
gáévá tett. Az álomélet sokoldalu rokonságát az éber 
emberben fellépő különféle lelki betegségi állapotokkal már 
sok orvosi kutató joggal emelte ki. Eleve reményteljesnek 
látszott tehát az a kisérlet, hogy a pszichopathikus alaku- 
latoknál bevált vizsgálómódszer az álom megvilágítására is 
felhasználtassék. A szorongásos és kényszer-eszmékkel a 
normális tudat ép oly értetlenül áll szemben, mint éber 
tudatunk álmainkkal; származásukat a tudat épp oly ke- 
véssé ismeri, mint az álmokét. Gyakorlati érdek volt az 
inditó oka annak, hogy kimutassam e kóros lelki képződ- 
mények származását és keletkezésmódját, mert a tapasztalat 
arra tanitott, hogy azon a tudat előtt rejtett gondolati 
utak ilyetén felderítése, amelyek kapcsán a kóros eszmék 
a többi lelki tartalommal összefüggenek, egyuttal a kór- 
tünetek oldódását is jelenti, s az eddig fékezhetetlen eszme 
feletti győzedelmet vonja maga után. A lelki gyógyításból 
eredt tehát az az eljárás, melyet az álmok megfejtésére 
is felhasználtam. VEN YÉSE 

Ezt az eljárást könnyű leírni, de alkalmazását, hitem 
szerint, tanulni és gyakorolni kell. Ha az ember nem ön- 
magát, hanem mást, például valamely szorongási képzet- 
ben szenvedő beteget akar vizsgálni .ily módon, akkor fel- 

szólítja az illetőt, irányítsa figyelmét arra a képzetre, de 
nem úgy, mint rendesen szokta, hogy tudniillik gondol- 
kozzék rajta, hanem úgy, hogy tiszta tudatára hozzon és 
közöljön kivétel nélkül mindent, ami arról eszébe jut. Ha 
erre esetleg azt állítaná, hogy figyelése dacára semmi sem " 
jut az eszébe, úgy ez ellenvetést azzal az erélyes kijelen- 
téssel hárítjuk el, hogy a képzettartalom ily teljes kima- 
radása lehetetlen. Valóban csakhamar számos ötlet jelent- 
kezik, s ehhez ismét mások kapcsolódnak, amelyeket azon- 
ban az önmegfigyelő rendszerint azzal az ítélettel vezet be, 
hogy azok értelmetlenek vagy nem fontosak, nem ide tar- 
toznak, csak véletlenül jutottak eszébe és nincsenek semmi 
összefüggésben az adott témával. Azonnal rájön az ember, 
hogy épen ez a kritika volt az, ami mindezeket az ötlete- 
ket a közölhető vagy akár csak tudomására jutni tudó 
dolgok köréből kizárta. Ha sikerült az illető személyt rá- 
venni, hogy mondjon le a saját ötleteinek ilyen bírálgatá- 
sáról és fűzze tovább a gondolatsorokat, melyek a figyelem 
egy pontra irányítása mellett felötlenek, oly lelki matériát 
" nyerünk, mely csakhamar észrevehetően hozzákapcsclódik 
. a témául vett beteges eszméhez, feltárja annak kapcsolatait 
más eszmékkel, és — ha tovább követjük — lehetővé teszi, 
hogy a beteges ideát egy más olyannal helyettesítsük, 
mely értelmes módon illeszkedik be a lélek egységességébe. 

Ehelyütt nem tárgyalhatom részletesen azokat a fel- 
tevéseket, melyeken e kisérlet alapul, sem azokat a követ- 
keztetéseket, melyek annak szabályszerűen beálló sikerülé- 
séből levonhatók. Meg kell hogy elégedjünk azzal a kijelen- 
téssel, hogy minden beteges ideából kiindulva megkapjuk 
az annak megoldásához elegendő anyagot, ha figyelmünket 
épen a ,nem szándékolt", a ,gondolkodásunkat zavaró", 
máskor a kritikától értéktelen hulladék módjára félretolt 
eszmetársításokra irányítjuk. Ha ezt az eljárást önmagun- 
kon alkalmazzuk, legjobb, ha e vizsgálat közben úgy segí- 
tünk magunkon, hogy azonnal leírjuk eleinte érthetetlen 
ötleteinket. 

Megpróbálom most megmutatni, hová jutunk, ha ezt 
a vizsgáló eljárást az álomra alkalmazzuk. Minden egyes 
álom egyformán alkalmas példa volna rá; bizonyos okok- 
ból saját magamnak egy álmát választom e célra, melyre 

mint homályos és értelmetlen dologra emlékszem vissza, 
s amely erre rövidségénél fogva is kinálkozik. Tartalma, 
melyet rögtön a felébredés után jdyáártéoyyyákls igy hangzik: 
, Társaságban. Asztal vagy table d hóte . . . . Parajt fo- 
gyasztanak . . . E. L. asszony mellettem ül, egészen felém 
fordul s a Ükt bizalmasan a térdemre helyezi. Én elhárító 
módon távolítom el a kezét, Erre így szól: Magának mindig 
olyan szép. szemei voltak . . . Azután homályosan mintha két 
szemet látnék rajzban, vagy egy pápaszem konturjait . . ." 
; Ez az egész álom, vagy legalább is ennyire emlékszem 
belőle. Homályos, értelmetlen és főkép idegenszerű benyo- 
mást kelt bennem. E. L. asszonnyal ugyszólván sohasem 
voltam baráti viszonyban, tudtommal szivélyesebb viszonyt 
nem is kerestem vele. Már régóta nem láttam és nem 
hiszem, hogy az utóbbi napokban szó esett volna róla. 
Az álmodást nem -is kisérte semmiféle indulat. 

Hiába gondolkodom az álmon, nem jutok közelebb a 
megértéshez. Most azonban szándékosság és birálgatás 
nélkül fel fogom jegyezni azokat a gondolatokat, melyek 
önmegfigyelés közben felötlenek bennem. Csakhamar rá- 
jövök, hogy előnyös lesz az álmot elemeire bontani és 
minden töredékhez külön keresni a kapcsolódó ötleteket. 

Társaságban. Asztal vagy table dhőte. Ehhez rögtön 
hozzáfűződik egy kis élmény emléke, mellyel a tegnapi est 
befejeződőtt. Kisebb társaságból távoztam egy barátom 
kiséretében, ki ajánlkozott, hogy kocsit vesz és hazavisz 
. engem. ,, Jobban szeretem a taxaméteres kocsit" — mondja ő 
— ,ez olyan keliemesen foglalkoztatja az embert; mindig 
van az ember előtt valami, amire nézhet." Mikor a koöcsi- 
ban ültünk s a kocsis a korongot beigazította, úgy hogy 
az első 60 fillér láthatóvá lett, tovább fűztem a tréfát. 

,Még alig ültünk be és máris 60 fillérrel vagyunk adósai. 
Engém a taxaméteres kocsi mindig a table d hőte-ra emlé- 
keztet. Fösvénnyé és önzővé tesz, mert mindig az adós- 
ságomra emlékeztet. Az az érzésem, hogy a díj túlgyorsan 
növekszik és félek, hogy ki vagyok játszva, ép úgy, mini 
ahogy a ijable dhóőte-nál sem tudok szabadulni attól a 
nevetséges gondtól, hogy keveset kapok, és hogy vigyáz- 
nom kell a jussomra." Azután távolabbi összefüggésben a 
mondottakkal idézem e sorokat: 

, hr führt ins Leben uns hinein, 
Ihr lasst den Armen schuldig werden." 

Még egy ötlet a table dhőte-hoz: Nébány héttel 
ezelőtt egy tiroli magaslati gyógyhely vendéglőjének asz- 
talánál nagyon haragudtam kedves feleségemre, ki nem 
volt elég tartózkodó néhány szomszédjával szemben, akik- 
kel pedig én egyáltalán nem akartam ismeretséget kötni. 
Kértem, hogy inkább velem foglalkozzék, mint azokkal az 
idegenekkel. Ez is olyasvalami, mintha a table dhóte-nái 
. nem kaptam volna meg a magamét. Most pedíg már eszembe 
jut az ellentét is a között, ahogy nőm viselkedett a ven- 
déglőben és a között, ahogy E. L. asszony az álomban 
pegészen felém fordul". 

Folytatom: Hirtelen eszembe jut, hogy ez az álom- 
beli eset egy kis jelenetnek a reprodukciója, mely nőm kö- 
zött és közöttem egész hasonló módon játszódott le titkolt 
udvarlásom idején. Az asztalkendő alatti gyöngéd érintés 
akkor felelet volt arra a levélre, melyben komolyan meg- 
kértem a kezét. Az álomban azonban nőmet egy idegen : 
E. L. asszony helyettesíti. ; 

E. L. asszony olyan valakinek a lánya, kinek pénzzel 
tartoztam! Kénytelen vagyok belátni, hogy így váratlan 
összefüggés keletkezik az álomtartalom részletei s az én 
ötleteim között. Ha az ember nyomon kiséri az eszmetár- 
sítási láncot, mely az álomtartalom valamely eleméből 
indul ki, úgy ez csakhamar visszavezeti az embert annak 
egy másik eleméhez. Az álomhoz kapcsolódó ötleteim 
olyan összeköttetéseket létesítenek, melyeket maga az álom 
egyáltalán nem sejtet. 

Ugy-e, ha valaki azt kivánja, hogy mások az ő jóvol- 
táról gondoskodjanak, anélkül, hogy a magukéval törőd- 
nének, azt szokták kérdezni. az ilyen, a világ dolgaiban 
tapasztalatlan embertől: Talán azt hiszi, hogy ez vagy az 
a maga szép szemeiért fog történni? De hisz akkor E. L. 
asszony szavai az álomban: , Magának mindig olyan szép 
szemei voltak", nem jelent egyebet, mint azt, hogy : Ma- 
gának az emberek mindig kedvében jártak; maga min- 
dent ingyen kapott. Persze, hogy ennek az ellenkezője 
igaz: Ami jót talán mások tettek velem, mindért drágán 
megfizettem. Úgy látszik, mégis hatással volt rám, hogy 

tegnap ingyen kaptam a kocsit, melyben barátom haza- 
kisért. 

. Másrészt annyi bizonyos, hogy az a barátom, akinél 
tegnap voltam vendégségben, sokszor tett adósává. Csak 
nemrég mulasztottam el egy alkalmat arra, hogy ezt viszo- 
nozzam. Egyetlen ajándékot kapott csak tőlem, egy antik 
csészét, melyre köröskörül szemek vannak festve, egy úgy- 
nevezett occhiálét, a malocchió elhárítására. Az illető 
egyébként szemorvos. Az est folyamán kérdezősködtem 
nála afelől a nőbeteg felől, akit szemüveg-rendelés végett 
küldtem az ő ordinációjába. 

Úgy látom, hogy most már az álomtartalomnak csak- 
nem minden darabja beilleszkedik az új összefüggésbe. De 
ha következetes akarok maradni, azt is meg kell kérdez- 
nem magamtól, miért épen parajt tálalnak fel az álomban? 
Azért, mert a paraj emlékeztet egy kis jelenetre, mely 
nemrég játszódott le családi asztalunknál: az egyik gyer- 
mek, épen az, akinek a szép szemeit igazán el kell ismerni, 
vonakodott a parajt megenni. Gyermekkoromban magam 
..is így viselkedtem; a parajtól hosszú időn át undorodtam. 
míg ízlésem később meg nem változott és e főzeléket 
kedvenc ételemmé nem avatta. Ennek a főzeléknek. a fel- 
émlítése így kapcsolatot hoz létre az én ifjúságom s a 
gyermekemé között. , Örülj, hogy parajt ehetsz!" kiáltotta 
az anya a kis inyencnek. , Sok gyerek örülne, ha parait 
kapna." Ez viszont a szülőknek gyermekei iránti köteles- 
ségeire emlékeztet. Ez összefüggésben azonban új érzelmet 
nyernek Goethe szavai : 

, hr führt ins Leben uns hinein, 
ihr lásst den Armen schuldig werden." 

Állapodjunk meg itt és tekintsünk át az álomelemzés 
eddigi eredményein. Követve azokat az eszmetársulásokat, 
melyek az álom égyes, összefüggésükből kiszakított ele- 
meihez kapcsolódtak, egy sor olyan gondolathoz és em- 
lékhez jutottam, melyekről el. kell ismernem, hogy azok 
lelki életemnek értékes nyilvánulásai. Az álom elemzése 
útján lelt ezen anyag benső viszonyban áll az álomtarta- 
lommal, de ez a viszony oly természetű, hogy az újonnan 
találtakat sohasem tudtam volna magából az álomtarta- 
lomból kitalálni. Az álom indulatmentes, összefüggéstelen 

és értelmetlen volt; miközben pedig az álom mögötti 
gondolatokat felidézem, intenziv és jólmegokolt indulat- 
rezdüléseket érzek; e gondolatok maguk kitűnően kapcso- 
lódnak egybe logikusan összefüggő láncolatokká, melyek- 
ben bizonyos képzetek mint centrálisak, többszörösen 
fordulnak elő. Az idézett példában ilyen, az álomban ma- 
gában nem képviselt gondolatok: az önző — önzetlen 
ellentétpár s a következő elemek: adósnak lenni, ingyen 
tenni valamit. 

Szorosabbra is húzhatnám az elemzés közben lelep- 
leződött szövevény szálait s akkor megmutathatnám, hogy 
azok egyetlen csomópontba futnak össze, ám, nem ugyan 
tudományos, de magántermészetű tekintetek gátolnak ab- 
ban, hogy e munkát a nyilvánosság előtt végezzem el. 
Sok mindent el kellene árulnom, ami jobb, ha az én titkom 
marad, miután az ezen megoldáshoz vezető úton egy s 
más oly dologgal jöttem tisztába, amit magamnak sem 
szívesen vallok be. De vajjon miért nem választok akkor 
inkább más álmot, melynek elemzése a közlésre alkalma- 
sabb volna, úgy, hogy mélyebb meggyőződést kelthetnék 
afelől, hogy az analízissel felszínre hozott anyagnak értelme 
és összefüggése van? A válasz erre az, hogy minden 
álom, amelyikkel csak foglalkozni próbálok, ugyanilyen 
nehezen közölhető dolgokhoz fog vezetni s engem ugyan- 
ilyen módon diszkrécióra fog kötelezni. Ép oly kevéssé 
térhetnék ki e nehézség elől azzal, ha más valakinek az 
álmát vetném analizis alá, kivéve, ha a viszonyok megen- 
gednék, hogy a bennem bízók károsítása nélkül letegyünk 
minden leplezgetésről. 

Mindebből az a nézet alakúl ki bennem, hogy az álom 
helyettesítője azoknak az indulat- és értelemdús gondolat- 
meneteknek, amelyeknek az analizis befejeztével jutok bir- 
tokába. Még nem tudom, mi az a folyamat, mely e gon- 
dolatokat álommá változtatta, de annyit már látok, hogy 
igaztalan dolog, ha azt pusztán testi, lelkileg jelentőség- 
telen folyamatnak állítják, amelyet egyes, álmukban meg- 
zavart agysejtcsoportok jótét új tevékenysége hozott 
volna létre. 

Még két dolog tűnik fel nekem: hogy az álomtar- 
talom sokkal rövidebb, mint azok a gondolatok, amelyeket 

szerintem helyettesít, és hogy az elemzés álomkeltő ok 
gyanánt az álmodást megelőző est egy jelentéktelen ese- 
ményét mutatta ki. , 3 

Ily messzemenő következtetést az embér természetesen 
nem von le, ha csak egyetlen álomelemzésre támaszkodhat, 
De ha a tapasztalás azt tanítja, hogy az eszmetársítások 
bírálat nélküli követésével minden álomból a gondolatok 
ily láncolatához juthatok, amelynek elemei közt az álom 
alkatrészei vissza-visszatérnek, s amelyeknek egymás kö- 
zött is kifogástalan és értelmes kapcsolatuk van, úgy 
kénytelen vagyok feladni azt a különben is valószínűtlen 
eltevést, hogy az első alkalommal észrevett összefüggés 
a véletlen művének bizonyulhat. Így állván a dolgok, úgy 
hiszem jogom van rá, hogy az új megismerést az által 
rögzítsém, hogy nevet adjak neki. Szembeállítom az álmot, 
amint az emlékezetemben maradt, az elemzés útján talált 
hozzátartozó anyaggal, s az előbbit nyilvánvaló álomtarta- 
lomnak, az utóbbit — egyelőre további megkülönböztetés 
nélkül — lappangó álomtartalomnak nevezem. 

Ez két, eddig fel nem vetett probléma elé állít min- 
ket: 1. mi az a lelki folyamat, amely a lappangó álom- 
tartalmat az emlékezetemben adott nyilvánvaló álomtarta- 
lommá változtatta; 2. mi az az indok vagy mik azok az 
indokok, melyek ezt az átváltoztatást megkövetelték. A 
lappangó álomtartalmat nyilvánvalóvá változtató folya- 
matot álommunkának nevezem el. E munka fordítottját, 
mely az ellenkező értelmű átváltoztatást eszközli, már 
ismerjük: ez az elemző munka. Az álom többi problémáit, 
azokat a kérdéseket, melyek az álomkeltő tényezőkre, az 
álomanyag származására, az álom esetleges értelmére s az 
álmodás rendeltetésére, az álom elfelejtésének okaira vonat- 
koznak, nem a nyilvánvaló, hanem az újonnan nyert lap- 
pangó álomtartalom alapján fogom tárgyalni. Nézetem 
szerint az álomélet irodalmának minden egymásnak ellent- 
mondó és téves adata arra vezethető vissza, hogy nem 
ismérték — s az analizis leleplező munkája nélkül nem is 
ismerhették — a lappangó álomtartalmat; ezért a legna- 
gyobb gonddal fogok ezentúl arra ügyelni, hogy a nyil- 


vánvaló álmot a lappangó álomgondolatokkal össze ne 
tévesszem, 


IN. 


A lappangó álomgodolatnak a nyilvánvaló álom tar- 
talmává alakítása teljes figyelmünkre édemes, mert először 
megismert példája annak, hogy valamely lelki anyag 
egyik kifejezésinódja egy másikká alakul át, és pedig az 
előttünk magától értetődő kifejezésmód olyanná, melynek 
értelméhez csak utasítás és fáradozás révén juthatunk el, 
noha arról is el kell ismernünk, hogy lelki működésünk 
teljesítménye. Tekintettel a lappangó álomtartalomnak a 
nyilvánvalóhoz való viszonyára, három csoportba oszthatók 
az álmok. Megkülönböztethetünk először oly álmokat, 
melyeknek értelmük van, s egyuttal érthetők is, azaz olya- 
nok, hogy lelki életünkbe való beiktatásuk minden további 
visszatetszés nélkül lehetséges. Az ilyen álom gyakori; 
többnyire rövidek és általában nem kötik le figyelmünket, 
mert hiányzik belőlük minden, ami idegenkedést vagy cso- 
dálkozást ébreszthetne. De a tény, hogy ilyen álmok egy- 
általában vannak, nyomós érv az ellen a tanítás ellen, 
mely szerint az álom egyes agysejtcsoportok elszigetelt 
működéséből keletkeznék; ezekből teljesen hiányzik min- 
den ismérve a lelki működés lefokozottságának vagy szét- 
daraboltságának és mégsem vonjuk kétségbe soha álom- 
jellegüket s nem tévesztjük őket össze az éber állapot ter- 
mékeivel. A második csoporthoz azok az álmok tartoznak, 
melyek bár önmagukban véve összefüggők, s tiszta értel- 
mük van, de idegenszerűen hatnak, mert ezt az értelmet 
nem tudjuk lelki életünkben hová tenni. Ilyen eset pél- 
dául, ha azt álmodjuk, hogy valamely kedves rokonunk 
pestisben elhalt, holott semmi okát nem adhatjuk vala- 
mely ily irányú várakozásnak, aggodalomnak vagy felte- 

vésnek s csodálkozva kérdjük magunktól; hogy kerül 
hozzám ez a gondolat? Végül a harmadik csoportba azok 
az álmok tartoznak, amelyekből mind a kettő hiányzik: 
az értelem úgy mint az érthetőség, melyek az összefüg- 
géstelenség, zavarosság és értelmetlenség benyomását keltik. 
Álmosodásunk termékeinek túlnyomó többségének ez a 
jellege és az álmok ezen jellegzőinek tulajdonítható az 
álom alábecsülése s az az orvosi elmélet, mely szerint az 
korlátozott lelki működés terméke. Kiváltkép a hosszú és 
szövevényes álomszerkezetekből csak ritkán hiányzanak az 
inkoherencia legkétségtelenebb jelei. 

A nyilvánvaló s a lappangó álomtartalom közötti el- 
lentétnek csak a második s még inkább a harmadik cso- 
portnál van jelentősége. Itt mutatkoznak azok a talányok, 
melyek mindaddig nem tünnek ei, míg a nyilvánvaló álom 
helyébe nem állítjuk a lappangó gondolati tartalmat ; eb- 
ből a fajtából való volt az a zavaros és érthetetlen álom 
is, melyen a fentebb közölt elemezést végrehajtottuk. Ott 
azonban — váratlanul — olyan indítékokra bukkantunk, 
melyek meggátoltak abban, hogy a lappangó álomgondo- 
latok egészét tudomásul vegyük, s minthogy újra meg 
újra ugyanezt kell tapasztalnunk, jogosult az a feltevé- 
sünk. hogy az álom érthetetlen és zavaros jellege s az álom- 
gondolatok közlésének akadályai között benső és törvény- 
szerü összefüggés van. Mielőtt ez összefüggés mibenlétét 
kutatnók, jó lesz, ha az első csoporthoz tartozó, könnyeb- 
ben érthető álmok iránt érdeklődünk, melyekben a nyil- 
vánvaló s a lappangó tartalom egybeesik, s ahol — úgy 
látszik — álommunkára nem is volt szükség. 

Más szempontból is ajánlatos ilyen álmok vizsgálata. 
Ugyanis ilyen természetűek — vagyis értelmesek és nem 
idegenszeűek — a gyermekek álmai, ami mellesleg újabb 
érv az ellen, hogy az álom az alvás közben szétzilált agy- 
működésre volna visszavezethető, mert — kérdjük — 
hogyan lehetne felnőtteknél az álom egyik jellemvonása a 
lelki működések lefokozottsága, a gyermekeknél pedig nem. 
Joggal remélhetjük, hogy ha világosságot derítünk a gyer- 
mek lelkének valamely — nála hihetőleg még lényegesen 
egyszerűbb — folyamatára, e munkánkról utóbb be fog 
bizonyulni, hogy az mellőzhetetlen előmunkálata volt a 

felnőtt ember lélektanának. Elmondok tehát néhány pél- 
dát a gyermekek köréből szerzett álomgyüjteményemből : 
Egy tizenkilenc hónapos lánykát egész napon át étlen 
kell tartani, mert reggel hányt és pedig a dajka kijelen- 
tése szerint azért, mert eperrel elrontotta a gyomrát. Az 
éhezési napot követő éjjelen egyszer csak hallják, hogy 
álmában a saját nevét emlegéti és hozzáteszi: , Er(d)beer, 
Hochbeer, Eier(s)peis, Papp". Azt álmodta tehát, hogy eszik 
és étlapjából ép azt emeli ki, amiből, mint tudja, a közeli 
jövőben vajmi kevés jut osztályrészeül. Ugyanilyen élve- 
zetről, melyről .le kellett mondania, álmodott egy huszon- 
két hónapos fiu, ki előző napon friss cseresznyével telt 
kosárkát volt kénytelen bácsikájának odakinálni, melyből 
ő természetesen csak egyetlen szemet kapott kóstolóba. 
Ezzel az örömteljes kijelentéssel ébredt másnap: , /e(r)- 
mann alle Kirschen aufgessen". — Egy három és egy ne- 
gyed éves leánykát napközben a tavon csónakáztattak, de 
úgy látszik, nem volt neki elég az utazás, mert sírt, mikor 
ki kellett szállnia. Másnap elbeszélte, hogy álmában a 
tavon csónakázott, vagyis folytatta a félbeszakított utat. 
— Egy öt és egy negyed éves fiút nem nagyon elégítette 
ki a gyalogséta.a Dachstein hegyvidékének környékén ; 
minden hegyről mely előbukkant, megkérdezte, hogy az-e 
a Dachstein; a vizeséshez vivő sétánál nem akart a töb- 
biekkel tartani. Viselkedését fáradtsággal magyarázták, 
de helyesebb magyarázatára csak másnap reggel került a 
sor, amikor elbeszélte, hogy álmában felmászott a Dach- 
steinra. Nyilván azt remélte az előző napon, hogy a kirán- 
dulás célja a Dachstein megmászása lesz és azért hango- 
lódott le, mert a várva-várt hegy csak nem került a sze- 
me elé. Álmában pótolta, amit napközben nem érhetett 
el. — Ugyanigy viselkedett álmában egy hat éves leányka, 
ki — mert késő lett — apja parancsára a cél elérése 
előtt volt kénytelen a kiránduló útról visszafordulni. Út- 
közben hazafelé feltünt neki egy útjelző-tábla, mely egy 
más kirándulóhely nevét jelezte; az apja megigérte neki, 
"hogy másnap majd oda is elviszi. Másnap reggel azzal fo- 
gadja az apját, hogy azt álmodta, hogy az apja meg ő 
mind a két helyen ott voltak. 

Szembeszökik, hogy mi a közös vonása mindezeknek 

a gyermeki álmoknak. Olyan vágyakat teljesítenek, me- 
lyek napközben keletkeztek, de kielégítetlenek maradtak. 
Vagyis egyszerü és leplezetlen vágyteljesülések. 

Nem egyéb vágyteljesülésnél a következő, első hal- 
lásra nem egészen érthető gyermekálom sem. Egy alig 
négy éves leánykát poliomyelitikus bántalom miatt falu- 
ról a városba hoztak; egy gyermektelen néninél háltak 
meg s a gyermek egy nagy — az ő kicsinységéhez képest 
túlságosan nagy — ágyban feküdt. Reggelre kelve elbe- 
szélte, hogy azt álmodta, hogy az ágy túlságos kicsiny 
volt neki, úgy, hogy bele sem fért. Ezt áz álmot is vágy- 
teljesítő álomnak tekinthetjük, ha meggondoljuk, hogy 
mily gyakran hangoztatják a gyermekek azt a vágyukat, 
hogy nagyok szeretnének lenni. Az ágy túlságos nagysága 
túlnyomatékosan emlékeztette a kis nagyravágyót gyer- 


"mekségére; ezért javította meg álmában a neki oly kel- 


lemetlen arányokat, s olyan nagy lett, hogy a nagy ágy 


. még kicsi is lett neki. 


Még olyankor is, amikor a gyermeki álom már szö- 
vevényesebb és finomabb, mindig igen egyszerűen lehet 
azt vágyteljesülésként értelmezni. Egy nyolc éves fiu azt 
álmodta, hogy Achilleussal együtt volt a hadiszekérben 
és ő hajtotta Diomedest. Be lehetett bizonyitani, hogy az 
előző napon görög hősmondák olvasásába merült; könnyü 
megállapítani, hogy e hősöket vette példányképül és saj- 
nálta, hogy nem élt az ő korukban. 

E kis gyűjteményből önként kitünik a gyermekálmok 
egy másik . jellegzője, az, hogy ezek a napi élményekkel 
függnek össze. A vágyak, melyek bennük teljesülnek, nap- 
közben, többnyire az előző napon keletkeztek s az ébren- 
lét folyamán érzelmileg erősen voltak hangsúlyozva. Lé- 
nyegtelen és.közönyös dolgok, vagy amit a gyermek olybá 
kell, hogy vegyen, nem jutottak be az álomtartalomba. 

Felnőttek között is számos példáját lehet gyüjteni az 
ilyen gyermeki tipusú álmoknak, melyek azonban — mint 
lemlítettem — többnyire szűkszavúak. Így igen sok ember, 
ha éjjel megszomjazik, azt álmodja, hogy iszik; szóval 
álmaikban igyekeznek az ingert kiküszöbölni, hogy tovább 
alhassanak. Sok ember gyakran ébredése előtt álmodik 
iyen kényelmi álmokat, mikor fel akarják őket kelteni. 

Ilyenkor azt álmodják, hogy már felkeltek, hogy a möósdó- 
asztalnál állnak, vagy már ott vannak az iskolában, a 
hivatalban stb., szóval, ahol pontosan ott kell lenniök. 
A szándékolt utazás előtti éjjelen nem ritka az az álom, 
hogy az ember már odaért a rendeltetési helyre; szinházi 
előadás, estély előtt gyakran anticipálja az álom — úgy- 
szólván türelmetlenül — a várt élvezetet. Más alkalmakkor 
az álom valamivel közvetettebb módon fejezi ki a vágy- 
teljesülést; itt már egy" kapcsolatot kell teremteni, egy 
következtetést levonni, szóval bizonyos magyarázó munkát 
végezni, hogy felismerjük a vágyteljesülést. Egy úr például 
elbeszélte nekem, hogy fiatal neje azt álmodta, hogy meg- 
jött a havivérzése. Nekem arra kellett gondolnom, hogy fiatal 
asszonynál a havibaj kimaradása teherbeesést jelent. Ha ez 
így van, akkor az álom a terhesség bejelentése, az értelme 
pedig az, hogy kifejezi azt a vágyat, vajha a terhesség még 
egy ideig váratna magára. Szokatlan és szélsőséges viszo- 
nyok között ilyen gyermeki jellegű álmok különösen gya- 
koriak. Egy sarki expedició vezetője jelenti például, hogy 
a legénység, miközben egyhangú ételek és szűken mért 
adagok mellett a jég között telelt át, rendszerint nagy evé- 
sekről álmodott, mint a gyermekek; álmukban otthon vol- : 
tak és olyan halom dohányuk volt, mint egy. hegy. 

Nem ritka eset, hogy a hosszabb, szövevényes és 
egészben zavaros álomból egy részlet különös élességgel 
kiemelkedik s ez félreismerhetetlenül vágyteljesülést tartal- 
maz, de egybe van forrasztva egyéb érthetetlen anyaggal. 
Ha az ember gyakrabban megpróbálja a felnőttek átlát- 
szónak tetsző álmait is analizálni, csodálkozással tapasz- 
talja, hogy ezek ritkán oly egyszerűek, mint a gyermek- 
álmok, hanem a szembeszökő vágyteljesedésen kivül egyéb 
értelmet is rejtegetnek. 

Kétségkívül egyszerű és kielégítő megoldása volna az 
álom talányának, ha az elemző munka révén módunkban 
volna a felnőttek értelmetlen és zavaros álmait is egy nap- 
közben erősen érzett vágy teljesülésére, vagyis a gyermeki 
tipusra visszavezetni. A látszat persze nem támogatja ezt 
a várakozást. Az álmok többnyire telve vannak a legkö- 
zömbösebb és idegenszerűbb dolgokkal s tartalmukban 


vágyteljesülésnek nyomát sem látni. 

Mielőtt abbahagynók a vágyakat leplezetlenül teljesítő 
gyermekálmok tárgyalását, nem mulaszthatjuk el az álom- 
nak egy rég észrevett főjellemvonását megemlíteni, mely 
épen ebbén a csoportban tünik ki legélesebben. Minden 
egyes ilyen álmot helyettesíthetek egy óhajtó mondattal: 
óh, bár tovább tartott volna a csolnakázás; — csak már 
mosakodtam és felöltözködtem volna; — dejó lett volna, 
ha a cseresznyét magamnak tarthatom, ahelyett, hogy a 
bácsinak adjam. Am az álom többet ad, mint ezt az opta- 
tivumot. A vágyat már teljesedve, a teljesedést reálisnak 
és jelenvalónak érzékelteti s az álombeli színjáték anyagát 
. többnyire — ha nem is kizárólagosan — helyzetek és 
látási érzékletes képek adják. Már ebben a csoportban 
sem hiányzik tehát teljesen az átváltoztatásnak egy neme, 
melyet álommunkának szabad nevezni. Az óhajtó módban 
álló gondolatot a jelenbeli szemlélet helyettesíti. 


IV. 

Hajlani fogunk ezek után ahhoz a feltevéshez, hogy 
az ilyen helyzetek alakjába való öltöztetés a zavaros álmok- 
nál is végbement, ha nem is tudjuk, hogy itt is opta- 
tivum volt-e, ami átalakult. Az elsőnek közölt álompélda, 
melynek. elemzésébe egy darabig belebocsátkoztunk, tény- 
leg két helyen is nyujt alkalmat arra, hogy ilyesmire 
gondoljunk. Az elemzés folyamán egyebek közt felmerült, 
hogy a feleségem az asztalnál másokkal törődött s engem 
.ez kellemetlenül érintett; az álomban ennek épen az ellen- 
kezője foglaltatik; az a személy, ki nőmet helyettesíti, egé- 
szen felém fordul. De vajjon miféle vágy keltésére szolgál- 
tátna inkább alkalmat valamely kellemetlen élmény, mint 
arra, hogy bár inkább annak az ellenkezője történt volna. 
Az álomban pedig ez teljesedik be. Ugyanilyen viszony- 
latban áll az elemzés közben felmerült keserű gondolat, 
hogy nekem semmi sem jutott ingyen, az álombeli nő é 
szavaihoz: magának mindig olyan szép szemei voltak. A 
nyilvánvaló s a lappangó álomtartalom közti ellentétek egy 
része tehát valószinüleg vágyteljesülésre vezethető vissza. 

.Szembeszökőbb azonban az álommunka egy másik 
teljesítménye, mely az álmok összefüggéstelenségét hozza 
létre. Ha tetszés szerint vett akármelyik álompéldát véve 
alapul, összehasonlítjuk azoknak a gondolati elemeknek a 
számát, vagy a leírásuk terjedelmét, melyek egyrészt az 
álomban, másrészt azokban az álomgondolatokban tartal- 
maztatnak, melyeknek az álomban valami nyoma visszatér, 
nem kételkedhetünk benne, hogy itt az álommunka nagy- 
arányu tömörítést vagy sürítést végzett. Hogy mily mérvű 

ez a sürítés, arról eleve nem alkothatunk fogalmat; annál 
nagyobbszerűnek mutatkozik, minél mélyebben hatoltunk 
be az álom elemzésébe. Ilyenkor nem marad az álomnak 
egyetlen eleme sem, melyből ne indulnának eszmetársulási 
fonalak két vagy több irányban, nincs olyan helyzet, 
melyről ne derülne ki, hogy az két vagy több benyomás- 
ból és élményből van összeragasztva. Egyszer például vz- 
lami uszómedencéről álmodtam, melyben a fürdőzők min- 
den irányban szertefutottak; valaki a perem egy helyén 
állt, lehajolt az egyik fürdő személy felé, mintha ki aka rná 
onnan húzni. Ez a helyzet ifjúságom egy élményének em- 
lékéből és két képből volt összeácsolva, melyek egyikét 
nem sokkal az álom előtt láttam. Az egyik kép , Meglepe- 
tés a fürdőben" volt, a Schwind-féle Meluzina-sorozatból 

(lásd a fürdőzők szertefutását), a másik egy clasz mester 
özönviz-képe. Az a kis élmény pedig az volt, hogy tanúja 
lehettem annak, ahogy az uszodában az úszómester a 
vízből kisegített egy hölgyet, ki a férfiak fürdőórájának 
kezdetéig ott késett. Az elemzésre első például vett álora 
szituációjából elemzés közben az emlékek egész kis soro - 
zatához jutok, melyek mindegyike hozzájárult valamivel 
az álomtartalomhoz. Ilyen mindjárt az a kis jelenet udvar- 
lásom idejéből, melyről már szóltam ; az akkori asztalalatti 
kézszorítás szolgáltatta az álomnak azt a részletét: ,az 
asztal alatt", melyre utólagosan kellett visszaemlékeznem. 
, Felémfordulás"-ról akkor persze szó sem volt; az analizis 
révén tudtam meg, hogy ellentét útján való vágyteljesülés 
ez és pedig feleségem. viselkedésével függ össze a table 
d"hőte-nál. Ám e friss emlék mögött egy hozzá egészen 
hasonló és sokkal jelentőségteljesebb scéna rejtőzik jegyben 
járásunk idejéből, mely miatt akkor egész napon át duzzog- 
tunk. Az a bizalmaskodás, hogy az álombeli nő kezét a 
térdemre helyezi, egész más kapcsolatban áll egész más 
személyekkel. Ez az álomrészlet viszont maga két külön 
emlékezetsor kiinduláspontja, stb. 

: Az álomgondolatok azon anyaga, mely az álom-hely- 
zétek alakítására összetömörül, eleve alkalmatos kell, hogy 
legyen arra, hogy e célra fordíttathassék. Egy vagy több 
minden összetevőben jelenlévő közösség kívántatik meg 
ehhez. Az.álom pedig ugyanolyan munkát végez, mint 

Francis Galton, mikor az ő családi fotografiáit készíti. A 
különféle elemeket mintegy egymásra fekteti, egyiket a 
másikkal elfedi, mire a keletkező összesített képben a 
közös vonások élesen kiemeikednek, az ellentmondó rész- 
letek kölcsönösen elhalványítják egymást. Ez a készítésmód 
részben megmagyarázza egyúttal azt is, miért oly határo- 
zatlan, oly bizonytalanul elmosódott az álomtartalom oly 
sok eleme. Az álomfejtés — e tapasztalaton okulva — a 
következő szabályt írja elő: Ha elemzés közben valamely 
határozatlanság a vagy-vagy alternativával még feloldható, 
akkor ezt a ,vagy"-ot ,és"-sel kell helyettesíteni s a lát- 
szólagos alternativa minden tagjából egymástól függetle- 
nül az ötletek egy sorát levezetni. 

Ha az álomgondolatok ilyen közös többesei hiányzanak, 
akkor az álommunka azon van, hogy maga teremtsen 
ilyeneket, hogy így lehetővé legyen a közös ábrázolás az 
álomban. A legkönnyebb mód, ahogy két álomgondolatot, 
. melyek közt semmi közösség nincs, egymáshoz közelíteni 
lehet, az, ha az egyiknek nyelvi kifejezése szenved válto- 
zást, míg a másik esetleg azáltal közeledik amahhoz, hogy 
maga is valami új alakban fejeződik ki. Az álommunka jó 
része ilyen —sokszor igen élces, máskor kényszeredettnek 
látszó — gondolathidak építésében áll, melyek az álom 
tartalomban foglalt együttes ábrázolástól visszavezetnek 
egész az egyes álomgondolatokig, melyek úgy alakjuk, mint 
lényegük tekíntetében különbözők, s melyeket az álom- 
alkalmak tettek indokolttá. Az itt példaképen vett álom 
elemzése közben is felszínre került egy esete a gondolat 
ily átalakulásának, melynek itt is az a célzata, hogy az egy 
másik, tőle lényegben idegen gondolattal egybeessék. Az 
elemzés folyamán ötlött fel ez a gondolat : Én is szeretnék 
már valamit ingyen kapni; ám ezt a formát az álomtarta- 
lom nem használhatja. Ezért egy másikkal pótolja: Szeret- 
nék valamit élvezni, anélkül, hogy valamit ,,kóstálna" (ohne 
Kosten). A ,kosten" szó egy másik értelme már beillik a 
table dihőte képzetkörébe és kifejezésre jut az álomban 
feltálalt paraj alakjában. Ha nálunk -a gyerekek valamely 
ételtől húzódzkodnak, az anyjuk többnyire enyhén nógatja 
őket eleinte, mondván: Csak egy kicsit kóstolj belőle (Kos- 
ten). Hogy az álömmunka oly könnyelműen használja ki 

a szavak kétértelmüségét, talán sajátsérzosnak látszik, de 
nagyobb tapasztalás után kiderül, hogy ez egészen min- 
dennapi jelenség. 

Az álom sűrítő munkája adja magyarázatát tartalma 
némely részletének is, amely egész sajátosan álomjellegű 
és amilyen az éber képzetek közt nem fordul elő. 
Összetett vagy keverék-személyek és sajátságos keverék- 
zépződmények ezek. Ez alkotások a keleti népképzelet 
állatkeverékeihez hasonlíthatók, ezek azonban már egysé- 
gesekké ridegültek gondolkodásunkban, míg az álom- 
kompoziciók termékeiből kifogyhatatlan bőséggel alakúl 
újabbnál! újabb. Mindenki ismerheti e képződményeket 
saját álmaiból; készítésmódjuk igen változatos. Lehet két 
személyt úgy keverni, hogy kettőnek a vonásaiból alkot 
az ember egy harmadikat; vagy úgy, hogy csak egyik- 
nek áz alakját kölcsönözzük neki, de egy másik személy 
nevével ruházzuk fel; avagy: az egyik személy vizuális 
képzetét oly helyzetbe hozzuk, amilyenben egy másik volt. 
Mindezekben az esetekben értelme van a különböző sze- 
mélyek egybevonásának; az ,és"-t, a ,valamint"-et akarja 
kifejezni s azt jelenti, hogy az eredeti személyek valamely 
tekintetben egyenlők; ez az egyenlősítés néha magában 
az álomban is meg van említve. Legtöbbször azonban 
csak analizis közben alakul ki az egybeolvasztott alakok 
ezen közös vonása, melyet az álomtartalomban épen csak 
a keverékszemély jelenléte jelez. 

Az oly végtelen gyakori keverékképződményeknél, 
melyekre aligha szükséges példákat citálnom, ugyanilyen 
változatosság uralkodik az alakulásmód tekintetében s 
ugyanaz a megfejtési szabály érvényes ott is. Furcsaságuk 
benyomása azonna! megszünik, mihelyt elszánjuk magun- 

kat arra, hogy ahelyett, hogy az éber tapasztalás tárgyai- 
. val állítanók öket egy sorba, meggondolnók, hogy az 
álomsűrítés produktumával.van dolgunk, mely találó rö- 
vidséggel emeli ki az így kombinált tárgyak valamely kö- 
zös jellemvonását. A rejtett közösséget itt is többnyire 
analizis utján lehet megtalálni. Az álomtartalom itt úgy- 
szólván csak ennyit mond: Mindezekben a dolgokban van 
valami közös tulajdonság. Ily keveréktárgyak szétbontása 
analizissel nem ritkán a. legrövidebb úton elvezet az álom 


25 


jelentéséhez. Így egyszer azt álmodtam, hogy egykori egye- 
temi tanárommal egy padban ülök, mely a többi padsorok 
közepett gyorsan haladó mozgásban van. Az előadóterem 
és.a trottoir roulant kombinációja volt ez. E gondolat 
tóvábbi firtatásától eltekintek. Egy más álmomban vasúti 

kocsiban ülök s egy cilinderkalap formájú tárgyat — mely 

azonban átlátszó üvegből volt — tartok az ölemben. Ez. 
a helyzet rögtön a következő közmondást juttatja eszembe: 

Mit dem Hut in der Hand kommt man durchs ganze Land. 

Az üvegcilinderről rövid kerülőúton az Aüer-fény jut 

eszembe, mire csakhamar átlátom, hogy szeretnék valami 

felfedezést tenni, amely olyan gazdaggá és függetlenné 

tenne, mint honfitársamat, welsbdachi Auer dr.-t az ő fel- 

fedezése s hogy azután utazni mennék és nem maradnék 

Bécsben. Álmomban ezzel az — igaz hogy szokatlan — 
új felfedezésemmel, az átlátszó üveg-cilinderkalappal uta- 

zom. Különös kedvvel kever össze az álommunka két el- 

. lentétes képzetet keverék-képződménnyé, így például mikor 

egy .nő álmában olyan hosszúszárú virágot tart a kezében. 

mint amilyet az angyali üdvözletet ábrázoló Mária-képeken 

látni (ártatlanság — az álmodót is Máriának hívják), de 

a virág szárán vastag, fehér, kaméliára emlékeztető virá- 

gok csüggenek (az ártatlanság ellentéte: a  kaméliás 

hölgy). ; 

Amit az álomsűrítésről tanultunk, jórészt ebbe a for- 
mulába foglalható össze: Az álom minden elemét az 
álomgondolatok anyaga túldeterminálja, keletkezését az 
elemzés az álomgondolatoknak nem egyetlen elemére, ha- 
nem azok egész sorára vezeti vissza, melyeknek épen nem 
szükséges, hogy az álomgondolatban is közük legyen egy- 
máshoz, hanem tartozhatnak a gondolatszövevény leg- 
különbözőbb részletéhez. Az álom egy-egy eleme a szó 
szoros értelmében mindezt az össze-vissza anyagot kép- 
viseli az álomtartalomban. Az álomtartalom és az álom- 
gondolatok közti összetett viszonynak még egy más olda- 
lát is felderíti az elemzés. Aminthogy az álom minden 
elemének több álomgondolattal van kapcsolata, úgy egy 
álomgondolatnak is többnyire egynél több képviselője van 
az álom-elemek közt; az eszmetársulás fonalai nem össz- 
poritosulnak egyszerüen az álomgondolatoktól az álomtar- 

talom, mint a gócpont felé, hanem útközben többszörösen 
kereszteződnek is és összeszövődnek. 

A ,dramatizálás", mely a gondolatot helyzetté vál- 
toztatja és e sürítő munka, képviselik az álommunka leg- 
fontosabb és legsajátosabb jellegét. Egyelőre mit sem 
találtunk meg azonban abból az indítékból, mely a tarta- 
lomnak ilyen összesűritésére késztethetne. 


V. 


A komplikált és zavaros álmoknál, melyekre most 
akarok rátérni, az álomtartalom s az álomgondolatok közti 
nagy külömbség benyomását nem sikerül egyedül a sűrí- 
téssel és a dramatizálással magyarázni. Több tanulság itt 
egy harmadik tényező szereplése mellett szól, mely gon- 
dos figyelmet érdemel. 

Mindenekelőtt feltűnt nekem, mikor elemzés útján 
megismertem az álomgondolatokat, hogy a nyilvánvaló 
álomtartalom egész más dolgokkal foglalkozik, mint a lap- 
pangó. Ez persze csak látszólag van így s az alaposabb 
vizsgálatot nem állja ki, mert végül úgy találom, hogy az 
álom teljes tartalma bennfoglaltatik az álomgondolatokban 
s majdnem minden álomgondolat képviseletét meglelem a 
nyilvánvaló álomtartalomban. De e külömbségből valami 
mindvégig megmarad. Ami az álomban szélesen és élesen 
annak leglényegesebb tartalma gyanánt szerepel, annak, 
az elemzés után, nagyon alárendelt szereppel kell beérnie 
az álomgondolatok között ; ami pedig — érzésem tanúság- 
tétele szerint — az álomgondolatok közül a legnagyobb 
figyelmet érdemelné, annak képzetanyaga az álomtartalom- 
ban vagy egyáltalán nincs képviselve, vagy csak az álom 
egy homályos részletében s oiít is talán csak távoli cél- 
zással. E tényt így írhatnám le: dálommunka közben a 
pszichikai intenzitás azokról a gondolatokról és képzetekről, 
melyeket jog szerint megilletne, átmegy másokra, melyeknek, 
becslésem szerint, nincs igényük ilyen hangsútyoztatásra. 
Nincs folyamat, mely inkább hozzájárulna az álom értel- 
mének elrejtéséhez s az álomtartalom és az álomgondola- 
tok közti összefüggés felismerhetlenné tevéséhez, mint ez. 

E folyamat közben, melyet álombeli eltolásnak nevezek, 
látom azt is, hogyan változik át a gondolatok pszichikai 
intenzitása, jelentősége vagy indulatkeltő ereje érzékleti 
élénkséggé. Ami az álomtartalomban a legélesebb, azt 
magátólértetődően a legfontosabbnak is veszem; pedig 
gyakran épen valamely határozatlan álomelemben ösmer- 
hetem fel a leglényegesebb álomgondolat legközvetlenebb 
származékát. 1 

Amit álombeli eltolásnak neveztem, azt a pszicAikai 
értékek átértékelésének is nevezhetném. De hiányos volna 


. . részemről e jelenség méltánylása, ha nem fűzném hozzá, 


hogy ez az eltoló vagy átértékelő munka az egyes álmok- 
ban igen különböző mértékben szerepel. Vannak álmok, 
melyek úgyszólván minden eltolódás nélkül jöttek létre. 
Ezek egyúttal az értelmes és maguktólértetődő álmok, 
amilyeneknek például a leplezetlen vágy-álmokat ta- 
láltuk. Más álmokban nincs az álomgondolatoknak egy 
darabja sem, mely az őt megillető pszichikai értéket meg- 
tartotta volna, avagy az álomgondolatok minden lényeges 
részét valami mellékes dolog helyettesíti; s e végletek 
között az átmenetek legtökéletesebb sorozata lehetséges, 
Minél homályosabb és zavarosabb az álom, annál nagyobb 
részt tulajdoníthatunk keletkezésénél az eltolódás momen- 
tumának. :. . : 

Elemzésre választott példánk az eltolásból legalább 
annyit mutat meg, hogy tartalma máskép van központo- 
sítva, mint az álomgondolatoké. . Az álomtartalomban az a . 
helyzet tolul előtérbe, mintha egy nő kedvemben akarna 
járni; az álomgondolatokban a fősúly arra a vágyra van 
fektetve, vajha egyszer már önzetlen szeretést is élvezhet- 
nék, mely ,mit sem kóstál"; ez a gondolat azonban a szép 
szemekről szóló mondás s a , paraj" szóban foglalt távoli 
. célzás mögé van elrejtve. 

Ha analizis útján az álombeli eltolást , visszacsináljuk", 
két sokat vitatott álom-problémáról kapunk teljesen biztos 
és határozott felvilágosítást: az álomkeltő tényezőkről és 
az álom összefüggéséről az ébrenléttel. Vannak álmok, 
melyek közvetlenül elárulják kapcsolatukat a napi élmé- 
nyekkel; másokban viszont ily kapcsolatnak nyomát sem 
fedezhetni fel. Ha aztán az analízist veszi az ember segít- 

ségül, ki lehet mutatni, hogy minden álom, kivétel lehető- 
sége nélkül, az utóbbi napok — valószínűleg még helyesebb 
volna azt mondani: az álmot közvetlenül megelőző nap 
(az álomnap) — egy benyomásához kapcsolódik. Az a 
benyomás, amely az álomkeltő szerepét játssza, oly jelentős 
lehet, hogy nem csodálatos, ha ébren foglalkoztat minket; 
ily esetben joggai állítjuk az álomról, hogy az az ébrenlét 
fontos dolgai iránti érdeklődést folytatja. Többnyire azon- 
ban úgy áll a dolog, hogy ha az álomtartalom foglal is 
magában valami vonatkozást egy napi élményhez, ez utóbbi 
oly csekély, jelentéktelen, feledésreméltó, hogy talán csak 
fáradsággal tudunk rá visszaemlékezni. Így azután úgy néz 
a dolog, mintha maga az álomtartalom, még ha összefüggő 
és értelmes is, csupa olyan közömbös semmiséggel foglal- 
koznék, melyek éber figyelmünkre nem érdemesek. 

Az a lenézés, melyben az álom részesül, jórészt abból 
magyarázható, hogy az álomtartalom jelentéktelen és ér- 
téktelen semmiségeket szerepeltet előszeretettel. 

Az analizis e látszatot, melyen az a kicsinylő ítélet 
alapul, eloszlatja. Ahol az álomtartalom álomkeltő gyanánt 
valami jelentéktelenséget állít előtérbe, ott az elemzés kivé-. 
tel nélkül ki tudja mutatni azt a jelentős, magától érte- 
tődően izgató hatású élményt, melyet az a közömbös élmény 
csak helyettesít, miután azzal bőségesen associativ kap- 
csolatba lépett. Ahol az álomtartalom jelentőségnélküli és 
érdektelen képzettartalommal foglalkozik, ott az analizis 
feltárja azt a sok összekötő utat, melyeknek révén azon 
értéktelenségekkel ép azok a lelki dolgok függnek össze, 
melyek az illetőre a legfontosabbak. Csak az eltoló munka 
az oka, hogyha a jogosan izgató hatású benyomás helyeti 
a közömbös, a jogosan érdeklő anyag helyett a lényegtelen 
jut be az álomtartalomba. Ha most, tekintetbe véve azon 
új belátásokat, melyeket a nyilvánvaló álomtartalomnak a 
lappangó álomtartalommali való helyettesítése útján nyer- 
tünk, felelni akarunk az álomkeltő okok kérdésére s arra, 
hogy mi az összefüggés az álmodás és a nappali tevé- 
kenység között, ezt kell mondanunk: az álom sosem fog- 
lalkozik olyan dolgokkal, melyek ne volnának méltók arra, 
hogy nappal is foglalkoztassanak minket; semmiségek, amikre 
nappal nem hederítünk, nem tudják zavarni alvásunkat. 


Vajjon elemzésre kiválasztott példánkban mi volt az 
álomkeltő ok? Az a valóban jelentéktelen élmény, hogy 
egy barátom költségmentes kocsiutazáshoz juttatott. Az álom- 
beli table d hőte-helyzet erre a közömbös "alkalomra is 
céloz, mert hisz beszélgetés közben párhuzamba állítottam 
a taxaméteres kocsit a table d hőte-tal. Közölhetem azon- 
ban azt a jelentős élményt is, melyet ez a kicsinyes dolog 
csak helyettesít. Néhány nappal előbb nagyobb pénz- 
kiadásom volt családom egy szeretett tagjára. Nem volna 
csodálatos — mondják erre álomgondolataim — ha ez a 


. valaki hálás volna velem szemben: ezt a szeretést nem 


kapnám , ingyen". Ám a szeretés, mely mit sem kóstál, 
előtérben áll az álomgondolatok között. A barátommal 
együtt megtett kocsizás azért is emlékeztet ama másik 
személyhez való viszonyomra, mert azzal a rokonommal 
nemrég több kocsiutat is tettem. Az a közömbös élmény, 
mely ily kapcsolatok révén álomkeltő okká lesz, még egy 
más feltételnek is kell hogy megfeleljen, frissnek, az álom- 
napról származónak kell lennie; a valódi álomforrás füg- 
 getlen ettől a feltételtől. 

Nem hagyhatom el az álombeli eltolás témáját anélkül, 
hogy meg ne emlékezzem az álomképzés egy figyelemre- 
méltó folyamatáról, melynél sűrítés és eltolás együtthatva 
hozzák létre az eredményt. Már a sűrítésnél megösmer- 
kedtünk azzal az esettel, amelyben az álomgondolatok két 
oly képzetét, melyeknek közös alkatrészük, érintkezési 
pontjuk van, egy keverék-képzet helyettesít, melynek éle- 
sebb magva kettejük közösségeinek, halványabb mellék- 
határozói pedig külömbségeinek felelnek meg. Ha ehhez 
a sűrítéshez eltolás is járul, akkor nem keverék-képzet, 
hanem középarányos képződik, mely az egyes elemekhez 
úgy viszonylik, mint az erő-parallelogramm eredője annak 
összetevőihez. Egyik álmomban például propylen-befecsken- 
"dezésről van szó. Elemzés közben előbb csak egy közöm- 
bös, álomkeltő ok gyanánt ható élményhez jutok, melyben 
az amylen játszik szerepet. Egyelőre nem tudom indokolni 
mért cserélem fel az amylent propylennel. Ámde ugyan- 
ezen álom gondolatköréhez tartozik első müncheni utam 
emléke is, mikor a propyláusok (Propyláen) feltüntek nekem. 
Az analizis részletei valószínűsítik azt a feltevést, hogy 

ezen másik képzetkörnek az előbbire gyakorolt hatása 
okozta az amylenről való eltolódást a propylenre. A propylen 
úgyszólván átmenet az amylen és a propyláusok között, s 
így kompromisszum gyanánt, egyidejűleg történt sűrités és 
eltolás útján jutott az álomtartalomba. 

Még sürgetőbbé válik itt, az eltolódásnál, ami már a 
sürítésnél is felmerült, hogy imegkeressük az álom ezen 
talányos erőlködésének az indító okát. 


VI. 


Mint láttuk, főkép az eltolási tévékenység terhére 
irandó, hogyha az álomgondolatokra nem találunk vagy 
nem ösmerünk rá az álomgondolatokban, bár egyelőre az 
ily elferdítés indító okát nem ismerjük. Az álomgondolatok 
azonban egy más, enyhébb méretű elváltoztatáson is men- 
nek keresztül, mely az álommunka egy újabb, de könnyen 
elérthető tevékenységének felfedezéséhez juttat minket. 
Feltűnik ugyanis, hogy az analizis közben kifejlesztett leg- 
első álomgondolatok gyakran igen különös alakba vannak 
öltöztetve; a beszédnek nem azokat a józan formáit öltik 
magukra, melyekben a gondolkodás rendszerint megnyi- 
latkozik, hanem ellenkezőleg, jelképes módon, hasonlatok- 
. ban és metaforákban fejeződnek ki, olyanformán, mint a 
költészet képekben gazdag nyelvezete. Könnyű meglelni 
az indítékokat, melyek az álomgondolatok kifejeződésének 
ilyfokú kötöttségét létrehozzák. Az álomtartalom jórészt 
nézletes helyzetekből áli; tehát az álomgondolatoknak 
előbb olyan idomítást.kell elszenvedniök, mely őket e meg- 
jelenítési módra alkalmassá teszi. Képzeljük el például, 
hogy az a feladat hárulna reánk, hogy egy politikai vezér- 
cikk vagy törvényszéki védőbeszéd mondatait rajzolt képek 
sorozatával kellene érzékeltetnünk; ezt elképzelve, köny- 
nyen megértjük, miért kényszeríti az álommunkát ilyen 
elváltoztatásokra az e Ágy ádeozóaszágtó való kifejezhetőség 
szempontja. 

Az álomgondolatok anyaga többnyire élénk benyomást 


keltett élmények emlékeit is tartalmazza, — nem ritkán a 
kora gyermekévekből, — melyek annakidején maguk is 


mint — jórészt látási tartalmú — helyzetek vésődtek be. 

Ha csak van rá mód, az álomgondolatok ezen alkat- 
része elhatározó befolyást gyakorol az álomtartalom ala- 
kítására, amennyiben kristályosodási központ módjára 
vonzó és oszlató hatást gyakorol az álomgondolatok 
anyagára. Az álombeli helyzet gyakran nem is egyéb, mint 
egy ily élénk benyomást keltett élménynek modifikált és 
beiktatott részletekkel komplikált ismétlése; csak nagy- 
ritkán tartalmazza azonban az álom valóságosan átélt jele- 
netek hűséges és hozzákeverés nélküli reprodukcióját. 
Az álomtartalom azonban nem kizárólag helyzetekből 
áll, vannak benne elszórtan be nem olvasztott vizuális 
képrészletek, beszédtöredékek, sőt elferdítetlen gondolat- 
morzsák is. Így nem lesz talán érdektelen, ha a lehető 
legrövidebben átvizsgáljuk azokat az ábrázolási eszközö- 
ket, melyekkel az álommunka rendelkezik a célból, hogy 
az álomgondolatokat az álom sajátos kifejezésmódján érzé- 
keltesse. 5 
Az álomgondolatok elemzés közben igen szövevényes 
felépítésű lelki komplexumnak bizonyulnak. Ennek egyes 
darabjai a legváltozatosabb logikai kapcsolatban állnak 
egymással; van bennük elő- és háttér, vannak feltételek 
eltérések, magyarázások, van bizonyításmenet és ellenvetés. 
Csaknem rendszerint ott áll valamely gondolatmenet 
mellett a kontradiktórius ellentéte. Ebből az anyagbói 
egyetlen jellegvonás sem hiányzik azok közül, amelyek 
éber gondolkodásunkból ösmeretesek. Hogy ebből álom 
keletkezhessék, ezt az egész lelki anyagot össze kell 
nyomni, úgy, hogy attól alaposan összesűrüljön, belsőleg 
szétmorzsolódjék, eltolódjék, úgyszólván új felületeket 
kapjon; szükség van továbbá a helyzetképzésre legalkal- 
masabb alkatrészek kiválogató hatására is." 
Tekintettel ezen anyag eredetére, e folyamat megér- 
demli a ,regresszió" elnevezést. A logikai kapcsolatok 
azonban, melyek eddig a lelki anyagot összetartották, 
aközben, hogy ez az álomtartalommá alakulás történik, 
elenyésznek. Az álommunka úgyszólván csak az álomgon- 
dolatok tárgyi tartalmának megdolgozására vállalkozik. Az 
elemző munkára vár azután a feladat, hogy helyreállítsa 
az összefüggést, melyet az álommunka megsemmisített 
Az álom kifejező eszközeit tehát csenevészeknek 


Freud: Az álomról. 3 

mondhatjuk, ha összehasonlítjuk gondolkodásos beszé- 
dünkkel, de azért az álom sem kénytelen teljesen lemon- 
dani az álomgondolatok közti logikai viszonylatok kifeje- 
zéséről; söt elég gyakran sikerül e viszonylatokat az ő 
saját szerkezetének alaki jellegzőivel helyettesítenie. 


Az álom mindenekelőtt már azzal is méltányolja az 
álomgondolatok minden darabja közti tagadhatatlan ösz- 
szefüggést, hogy ezt az anyagot egy helyzetté egyesíti. 
A logikai összefüggést időben és térben való közelítés által 
érzékelteti, csakúgy mint az a festő, aki a Parnasszusra 
egymás mellé festi az összes költőket, noha azok sohasem 
voltak együtt egy hegycsúcson, fogalmilag azonban igenis 
egy egységbe tartoznak. Az álom ezt az ábrázolási módot 
a legkisebb részletekig keresztülviszi és mikor két elemet 
az álomtarfalomban egymás közelébe helyez, ezzel gyakran 
azt akarja hangsúlyozni, hogy az azoknak megfelelő álom- 
gondolatok közt különösen benső az összefüggés. Itt 
egyébként meg kell jegyezni azt is, hogy az ugyanazon 
éjjelen álmodott álmoknak elemzésénél kitűnik, hogy azok 
ugyanabból a gondolatkörből származtak. 

Az oksági kapcsolat két álomgondolat között vagy 
ábrázolás nélkül marad, vagy két különböző hosszúságú 
álomdarab egymásutánja pótolja azt. Ez. az ábrázolás sok- 
szor fordított, amennyiben az álom kezdete adja a követ- 
keztetést, a befejezése pedig annak előzményét. Ha egy 
tárgy az álomban közvetlenül egy másikká alakul át, úgy 
ezzel az ok és okozat viszonylata jut, úgylátszik, ábrázoláshoz. 

A ,vagy-vagy" alternivát az álom soha sem fejezi ki, 
hanem miridkét tagját mint egyenjogút veszi be ugyanabba 
az összefüggésbe. Azt már említettem, hogy ha a vagy- 
vagy az álomszövegben fordul elő, úgy azt ,és"-nek kell 
fordítani. ; 

Egymással ellentétes képzeteket az álom előszeretettel 
fejez ki ugyanazzal az elemmel.?) A ,nem"-et, az álom 
nem ösmeri. Két gondolat között az ellentétességet, a 
megfordítottság viszonylatát igen figyelemreméltó alakban 


Sá Figyelemreméltó dolog, hogy neves nyelvkutatók állítása sze- 
rint a legősibb emberi nyelvek a homlokegyenes ellentéteket ugyan 


azzal a szóval fejezték ki (erős-gyenge; kivül-belül: ,Az ö 
ellentétesértelmüsége"). SS Fi Az összavak 

ábrázolja az álom. Azzal fejezi ezt ki, hogy az álomtar- 
talom egy másik darabját — mintegy utólagosan — ellen- 
kezőjére fordítja. Az ellentmondás kifejezésének egy másik 
módjával később fogunk megösmerkedni. Egy az álomban 
oly gyakori érzés: a mozgás gátoliságának érzése, arra 
szolgál, hogy az impulzusok közti ellentmondást, akarati 
összeütközést ábrázoljon. 

A logikai viszonylatok között egyetlenegynék: a Aha- 
sonlóságnak, közösségnek, megegyezésnek a legnagyobb 
mértékben kedvez az álomképződés mechanizmusa. Az 
álommunka ezeket használja fel az álombeli sűrítés tá- 
maszpontjaiul, amennyiben mindent, amiben ilyen meg- 
egyezés mutatkozik, új egységgé von össze. 

A vázlatos megjegyzések e rövid sora természetesen 
nem elegendő ahhoz, hogy ennek alapján méltányolhatnók 
az álomnak bőségét azokban az alaki ábrázoló eszközök- 
ben, melyekkel az álomgondolatok logikai viszonylatait 
érzékeltetheti. Ebben a tekintetben az álom lehet finomabb 
vagy hanyagabb kidolgozású, a rendelkezésére álló szö- 
veghez több vagy kevesebb gondossággal ragaszkodó, az 
álommunka. eszközeit többé vagy kevésbé kimerítő. Ez 
utóbbi esetben az álom homályosnak, zavarosnak, össze- 
függéstelennek látszik. De ha az álom kézzelfogható kép- 
telenségnek mutatkozik, ha tartalmában nyilvánvaló esz- 
telenség fordul elő, akkor e mögött szándék rejlik: a 
logikai követelmények látszólagos elhanyagolása itt . az 
álomgondolatok értelmi tartalmának egy darabját fejezi" 
ki. Ha képtelenség van az álomtartalomban, úgy ez ellent- 
mondást, nevetséget, gúnyt jelent az álomgondolatokban. 
Minthogy ez a felvilágosítás a legerősebb érvet szolgál- 
tatja az ellen a felfogás ellen, amely szerint az álom szét- 
zilált, kritikátlan szellemi működés eredménye, egy pél- 
dával akarom jelerítőségét hangsúlyozni. 

, Ösmerősömet, M. urat, nem kisebb ember, mint Goethe 
megtámadta egy értekezésben, mindnyájunk nézete szerint 
indokolatlanul hevesen. M. úr természetesen meg van sem- 
misülve e támadás után; keservesen panaszkodik miatta 
egy asztaltársaságnak; de Goethe iránti tiszteletét ez a sze- 
mélyes tapasztalás nem csökkentette. Erre megpróbálom egy 
kissé tisztázni az időbeli viszonyokat, melyek valószínűtlen- 

nek látszanak. Goethe 1832-ben halt meg. Minthogy M. úr 
elleni támadásának természetesen korábban kellett megtör- 
ténnie, tehát M. úr akkor még egész fiatal ember volt. El- 
fogadhatónak látom, hogy 18 éves volt. De nem tudom bi- 
zonyosan, melyik esztendőt irjuk most s így az egész szá- 
madás homályba borul. Egyébiránt a támadás Goethe ismert 
értekezésben, a , Természet"-ben jelent meg." 

Hogy az álom képtelenségét még élesebben megvilá- . 
gitsam, közlöm, hogy M. úr ifjú üzletember és idegen 
tőle minden költői vagy irodalmi érdeklődés. De ha ez 
álom elemzésébe mélyedek, talán sikerül kimutatni, meny- 
nyi ,rendszer" van e mögött az ,őrültség" mögött. Az 
álom három forrásból meríti anyagát. 

1. M. úr, kivel egy asztaltársaságban ösmerkedtem 

meg, egy napon arra kért, vizsgáljam meg bátyját, 

sa kinél a szellemi működés zavarának jelei mutat- 
koznak. Mikor ezzel a beteggel foglalkoztam, az 
a kinos eset adódott elő, hogy ő minden indok 
nélkül pellengérre állította fivérét, célzásokat téve 
ifjúkori kihágásaira. A betegtől megkérdeztem, me- 
lyik évben született (az álomban halálozási évről 
van szó) és különféle számításokat végeztettem 
vele, hogy bizonyoszágot szerezzek emlékezőtehet- 
sége gyöngüléséről, 

2. Egy orvosi ujság, mely címlapján az én nevemmel 
is hivalkodhatott, egy meglehetős fiatal referens 
tollából valósággal , megsemmisítő" birálatot kö- 
zölt F. berlini barátom egy könyvéről. A szerkesz- 
töt ezért felelősségre vontam s ő kifejezést is 
adott sajnálkozásának, de nem volt hajlandó meg- 
igérni, hogy a dolgot jóváteszi. Erre én megszün- 
tettem az illető ujsághoz való viszonyomat s le- 
mondó levelemben annak a reményemnek adtam 
kifejezést, hogy személyes viszonyunknak ez az eset 

. nem fog ártani. Ez az álom tulajdonképeni forrása. 
Barátom művének kedvezőtlen fogadtatása mély 
benyomást tett rám. Az én értékelésem szerint alap- 
vető élettudmányi felfedezést tartalmazott, mely 
csak most — sok évvel azután — kezd a szaktár- 
sak közt érdeklődést kelteni. 

3. Egy  nőbetegem kevéssel azelőtt elmondta nekem 
fivérének kórtörténetét, ki ezzel a kiáltással ,, Ter- 
mészet, természet" őrjöngeni kezdett. Az orvosok 
azt hitték, hogy ez a felkiáltás Goethe ama szép 
értekezésének olvasásából ered s arra mutat, hogy 
a beteg tanulmányaiban való túlerőltetés folytán 
betegedett meg. En erre úgy nyilatkoztam, hogy 
elfogadhatóbbnak találom azt a felfogást, hogy a 
, Természet" szó abban a nemi értelemben veendő, 
amelyben az nálunk a kevésbbé műveltek közt is 
ismeretes. Hogy a szerencsétlen később maga 
csonkította meg a nemi szerveit, legalább is nem 
mond ellent e nézetemnek. /8 éves volt a beteg, 
mikor ez a rohama. bekövetkezett. 

Az álomtartalomban az ,én" mögött mindenekelőtt 
az a barátom rejlik, akivel a kritika oly csúfúl bánt el 
, Megpróbálom egy kissé felderíteni az időbeli viszonyokat." 
Barátomnak az a könyve ugyanis az élet időbeli viszonya- 
ival foglalkozik s egyebek közt Goethe élettartamát is, 
napokban kifejezve, egy a biológiában jelentős szám több- 
szörösének találta. Ez az ,én" azonban egy paralitikus- 
sal van itt azonosítva. (, Nem tudom bizonyosan, melyik 
esztendőt irjuk most.") Az álom tehát azt ábrázolja, hogy 
barátom úgy viselkedik, mint egy paralitikus, szinte ké- 
jeleg a képtelenségekben. Az álomgondolatok pedig iró- 
nikusan ezt mondják: ,, Persze, ő az őrült, ő a bolond s 
tiétek a lángész. Hátha talán megfordítva áll a dolog?" 
— Ez a megfordítás pedig bőségesen képviselve van az 
álomtartalomban, ahol Goethe támadja meg azt a fiatal- 
embert, ami képtelenség, míg a most élő fiatalnak könnyü 
a nagy Goethét ma is megtámadnia. 

Merem állítani, hogy nincs álom, amelyet más sugal- 
Jana, mint az önzés rezdülete. Az álombeli én is valóság- 
gal nemcsak barátomat, hanem jómagamat is jelenti. Azo- 
nosítom magamat vele, mert a sors, melyben az ő felfe- 
dezése részesült, szerintem mintaképe annak, amelyben a 
saját felfedezéseimet fogják részesíteni. Ha majd előállok 
elméletemmel, mely a pszichoneurózisok kórokai közül a 
nemieket emeli ki (lásd a célzást arra a 18 éves betegre 
, Természet, természet"), ugyanilyen bírálat lesz az osztály- 

részem s e kritikát már most ugyanazzal a gúnnyal fo- 
gadom. 

Ha még tovább követem az álomgondolatokat, ujra 
meg ujra csak nevetséget és gúnyt találok az álom képtelen" 
ségeinek megfelelői gyanánt. Egy repedt juhkoponya, me- 
lyet a Lidón talált, keltette fel — mint ismeretes — Goelhé- 
den a koponyának u. n. csigolya-elméletét. — Barátom 
. azzal dicsekszik, hogy diákkorában ő támasztott viharos 
mozgalmat egy tanár eltávolítására, ki bár egykor érdem- 
dús volt (egyebek közt épen az összehasonlító boncztan 
e részében), aygkori elmegyengesége folytán képtelenné 
vált a tanításra. Az általa megkezdett izgatás pedig hoz- 
zájárult azon helytelenség kiküszöböléséhez, hogy a né- 
met egyetemeken nincs az akadémiai működésének kor- 
határa. — ,dlter schűizt vor Torheit nicht." — Az itteni 
kórházban szerencsém volt éveken át oly főorvos alatt 
szolgálhatni, ki régóta megkövesedett, évtizedek óta köz- 
tudomás szerint gyengeelméjű volt és felelősségteljes hiva- 
talát mégis tovább viselhette. "Róla oly jellemzés jut 
eszembe, mely a lidói lelethez hasonlít. Erre a tanárra al- 
kalmazták egykor fiatal kórházi kollégáim egy változatát 
ánnak az akkoriban közkedvelt dalnak: Das hat kein 
Goethe g schricben, das hat kein Schiller g7dicht;, stb . . . 


VII. 


Még nem végeztünk az álommunka méltánylásával. 
Úgy látszik, kénytelenek vagyunk a lelki anyag sűrítésén, 
eltolásán és érzékeltető idomításán kívül még egy más 
tevékenységet is tulajdonítani neki, melynek hatása — 
igaz — nem minden álmon ösmerhető fel. Az álommunká- 
nak ezt a darabját nem tárgyalom részletesen, csak azt 
akarom megemlíteni, hogy ennek mibenlétéről legkönnyeb- 
ben úgy szerez az embér fogalmat, ha arra a — valószi- 
nüleg nem egészen találó — feltevésre szánja el magát, 
hogy ez a folyamat csak utólag megy végbe a már előbb 
elkészült álomtartalmon. Teljesítménye pedig abbán áll, 
hogy az álomalkatrészeket úgy rendezi el, hogy azok 
valami összefüggővé, egy álomszerkezetté illeszkedjenek 
össze. Igy az álomnak úgyszólván homlokzata készül, rely 
— igaz — nem minden ponton fedi a tartalmat; ezenköz- 
ben megy át az álom az első, ideiglenes magyarázáson, 
melyet betoldások, apró változtatások támogatnak. Az 
álomtartalomnak e fajta megdolgozása. persze csak azáltal 
lesz lehetségessé, hogy nágyon elnéző minden képtelen- 
séggel szemben ; nem is eredményez egyebet, mint az álom- 
gondolatok alapos félreértését, s ha az álmot elemzés alá 
vesszük, előbb ezektől a magyarázó kisérletektől kell meg- 
tisztítanunk. 

Az álommunka e részének indító oka különösen át- 
látszó. Az értelmességre való tekintet az, ami az álom ezen 
utolsó átdolgozását motiválja; de égyúttal elárulja e 
tevékenység eredetét is. Úgy viselkedik az adott álomtar- 
talommal szemben, mint a mi normális lelki működésünk 
az észrevevési körébe jutó bárminemű tartalommal. Bizo- 
nyos várakozási előítéletek belekeverésével fogja azt fel, 

már az észrevevésnél úgy rendezi, hogy eleve feltételezi, 
hogy "értelme van, közben pedig az a veszély fenyegeti, 
hogy meghamisítja azt; és valóban bele is esik eleinte a 
legfurcsább félreértésekbe, ha azt a tartalmat nem sikerül 
valami már ismert dologhoz hozzáfűznie. Ismeretes, hogy 
nem nézhetünk idegenszerű jelsorozatot, nem hallhatjuk 
ismeretlen szavak sorát anélkül, hogy azok észrevevését 
előbb meg ne hamisítanók az értelmességre való tekintettei, 
azzal, hogy azt valami ismert dologhoz igyekszünk hason- 
lítani. 3 

Az olyan álmokat, melyek keresztülmentek ezen az 
átdolgozáson, amelyet egy az éber gondolkodással teljesen 
analóg lelki működés tevékenysége végez, jól szerkesztett 
álmoknak lehet nevezni. Sok álomban ez a tevékenység 
teljesen csütörtököt mond ; még csak nyoma sincs az arra 
való törekvésnek hogy rendbejöjjenek és magyarázva legye- 
nek a dolgok, s minthogy felébredés után azonosítjuk 
. magunkat az álommunka ezen utolsó részével, azért mond- 
juk ki róla itéletünket: ez az álom , egészen zavaros". Az 
analizis szempontjából azonban az olyan álom, mely össze- 
függéstelen töredékek rendetlen halmazának látszik, nem 
ér kevesebbet, mint a szépen átsimított, felülettel ellátott 
álom. Az előbbi esetben még munkát takarítunk meg, 
nem kell az álomtartalomnak azt az átdolgozó munkáját 
ujra visszacsinálni. 

. Tévedne azonban, aki ezeket az álomhomlokzatokat 
csak olybá venné, mint az álomgondolatnak lelki életünk 
tudatos hatásköri fóruma által végzett, voltaképen félre- 
értésen alapuló és meglehetős önkényes átdolgozását. Az 
álomhomlokzat építéséhez gyakran vágyfantáziák is hozzá- 
járulnak, melyek alkalmazásra készen állnak az álomgon- 
dolatok között s amelyek olyanformák, mint az ébrenlét 
állapotában előforduló és közismert, joggal , nappali álmo- 
dozásnak" nevezett fantáziák. A vágyfantáziákról, melyeket 
az. analizis az éjjeli álmokban fedez fel, gyakran kiderül, 
hogy azok gyermekkori jelenetek ismétlődései és átdolgo- 
zásai ; így aztán az álomhomlokzat némely álomban köz- 
vetlenül rámutat az álom tulajdonképeni magvára, melyet 
csak más anyag hozzákeveredése ferdített el. 5 

Az említett négyféle tevékenységen felül más egyéb 

az álommunkában nem fedezhető fel. Ha ragaszkodunk 
ahhoz a fogalmi meghatározáshoz, hogy az ,álommunka" 
az álomgondolatoknak álomtartalommá változtatását jelenti, 
azt kell mondanunk, hogy az áom munkája nem alkotó 
munka, nem fejleszt egyetlen reá jellegzetes fantáziát sem, 
nem ítél, nem következtet, egyáltalán semmi egyebet nem 
tesz, mint hogy az anyagot sűríti, eltolja, érzékletessé ala- 
kítja, amihez még egy nem minden. esetben történő utolsó 
darabkája járul az álom munkájának: "a magyarázó meg- 
dolgozás. Igaz, az ember sok mindent talál az -álomtarta- 
lomban, amit hajlandó volna egy más, magasabb értelmi 
teljesítés eredményeként fogni fel, de az analizis minden 
esetben meggyőzően bebizonyítja, hogy ezek az értelmi 
műveletek már az álomgondolatokban megtörténtek s az álom- 
tartalom csak úgy vette át őket. Ha az álomban következ- 
tetés fordul elő, úgy ez csak ismétlése egy az álomgondo- 
. latokból ívett következtetésnek; s ha változtatás nélkül 
vette át az álom, nem fogjuk meglepőnek találni, ellenben 
képtelennek mondjuk, ha e. következtetést az álommunka 
esetleg más anyagra tolta át. Ha számművelet van az 
álomtartalomban, úgy ez nem bizonyít többet, mint hogy 
az álomgondolatok számítása közt valami számolás is rej- 
lik; de mig az álomgondolatok számítása mindig helyes, 
addig az álombeli számolás, tényezőinek sűrítése és ugyan- 
azon műveleti módnak egész más anyagra tolása által a 
legőrületesebb eredményt adhatja. Még a beszéd sincs 
ujonnan szerkesztve, ami az álomtartalomban előfordul; 
bebizonyul róla, hogy. oly beszédtartalomból van össze- 
tákolva, mely mint valamikor mondott, hallott vagy olva- 
sott dolog az álomgondolatok közt felelevenedett : az álom 
hűségesen lemásolja az ily beszéd szószerinti szövegét, de 
teljesen elhanyagolja az alkalmat, melynél az keletkezett 
s a legerőszakosabban elferdíti az értelmét. 

Talán nem felesleges, ha ez utóbbi állításokat példák- 

kal is támogatjuk. 
l. Egy nőbetegem ártatlannak látszó, jól megkompo- 

nált álma: 
. Piacra megy a szakácsnéval, ki a kosarat viszi. 
A mészáros, miután ő valamit kívánt, így szól 
hozzá: Az már nem kapható és valami mást akar 

neki adni ezzel a megjegyzéssel: Ez is elég jó. Ő 
visszautasítja és elmegy a zöldséges kofához. Ez sa- 
játságos főzeléket akar neki eladni, mely csomókba 
van kötve, de a színe fekete. Ő erre ezt mondja: 
Ilyesmit nem ismerek, ilyesmit nem veszek.) 

E szavak: az már nem kapható — a kezelés- 
ből származnak. Magam mondtam a páciensnek 
néhány nappal előbb szó szerint, hogy a legrégibb 
gyermekkori emlékek, mint olyanok, már nem kap- 
hatók, hanem áttételek és álmok helyettesítik őket. 
A mészáros eszerint én vagyok. 

A másik mondás: Ilyesmit nem ismerek (Das 
kenne ich nicht) — egész más összefüggésben 


 ejtődött. Egy nappal azelőtt ő mondta a szakács- 


néjának : Viselje magát tisztességesen, ilyesmit én 
nem ismerek; amivel azt akarta mondani, hogy 
ilyen viselkedést nem ismer el, nem enged meg. 
E mondás egyik fele, az ártatlanabb, eltolás útján 
bejutott az álomba; az álomgondolatokban csak a 
másik fele játszott szerepet, mert ez esetben az 
álommunka a teljes felismerhetetlenségig és a leg- 
szélsőségesebb ártatlanság fokáig változtatta el azt 
a fantáziált helyzetet, melyben én azzal a hölggyel 
szemben bizonyos módon illetlenül viselkedem. E 
fantáziájától kivánt helyzet viszont maga is csak 
újabb kiadása volt egy általa valamikor tényleg 
átélt szituációnak. 

Egy nőnek látszólag egész jelentéktelen álma, 
melyben számok fordulnak elő: Valamit ki akar 
fizetni; a lánya 3 frt 65 krajcárt vesz ki az ő 
pénztárcájából; ő azonban igy szól: Mit csinálsz? 
Hiszen csak 21 krajcárba kerül. 

Az álmot olyan valaki álmodta, aki gyermekét 
egy bécsi nevelőintézetben helyezte el s csak addig 
maradhatott a kezelésem alatt, míg a leánya is 
Bécsben van. Az álmot megelőző napon az intézet 
fönöknője azt javasolta neki, hagyja a gyermekét 
még egy évig náluk. Ebben az esetben a kezelést 
is még égy évig folytathatta volna. Az álombeli 


a Az eredetiben: Das kenne ich nicht, das nehme ich nicht. 

számok jelentősekké válnak, ha az ember meg- 
gondolja, hogy az idő pénz. Time is money. Egy 
esztendő annyi mint 365 nap, kracárban kifejezve 
5 forint 65 krajcár. Az a 27 krajcár három héínek 
felel meg: ennyi idő volt még hátra az álmodás 
napjától az iskolaév vévéig, vagyis a kúra abba- 
hagyásáig. Nyilván pénzügyi tekintetek késztették 
ezt a hölgyet arra, hogy a főnöknő ajánlatát visz- 
szautasítsa ; ily tekintetek adhatják magyarázatát az 
álomban előforduló összegek kicsinységének is. 

Egy fiatal, de már évek óta férjes hölgy megtudja, 
hogy ismerőse, L. Eliz kisasszony, ki vele csaknem 
egykorú, eljegyezte magát. Ez az alkalom keltette 
a következő álmot: Urával együtt a szinházban ül, 
a földszint egyik oldala üres. A férje elmondja neki, 


" hogy L. Eliz és vőlegénye szintén jönni akartak, 


de már csak rossz helyet kaphattak volna, hármat 
1 forint 50 krajcárért, ezt pedig nem fogadhatták 
el. Ő erre azt gondolja, az sem lett volna szerencsét- 
lenség. 

Itt az fog minket érdekelni, minő álomgondo- 
lati anyagból erednek ezek a számok és minő 
átalakulásokon mentek keresztül. Honnan szárma- 
zik az 1 forint 50 krajcár? Egy előző napi kö- 
zömbös alkalomból. A sógornője 150 forintot ka- 
pott a férjétől ajándékba és sietett azt kiadni, 
ékszert. vásárolt rajta. Figyeljünk itt arra, hogy 
150 forint 100-szor annyi, mint 1 forint 50 krajcár. 
A szinházjegyek számához (három) csak az az egy 
kapcsolat adódik, hogy L. Eliz, a menyasszony, 
épen három hónappal fiatalabb, mint aki álmodott 
róla. Az álombeli helyzet egy kis történetnek az 
ismétlése, mely miatt a férje sokszor csipkedte őt. 
Egyszer igen sietett, hogy idejekorán vegyen jegye- 
ket egy előadásra, s mire a szinházba jöttek, a 
földszint egyik oldala csaknem üres volt. Felesleges 
volt tehát úgy sietnie. — Ne feledkezzünk meg az 
álomban előforduló képtelenségről sem: két személy 
három jeggyel akart a szinházba menni ! 

Nos, az álomgondolatok ezek voltak: Mégis 

csak ostobaság volt oly korán férjhez menni: nem 
kellett volna úgy sietnem. Az L. Eliz példájából 
látom, hogy később is férjhez mehettem volna, még 
pedig százszor jobb férjet (szeretőt) is kaphattam 
volna, ha tovább várok. /árom ilyen férjet is vásá- 
rolhattam volna a pénzemen (hozományomon). 


VII. 


Az eddigi taglalásokból megösmerkedvén az álom- 
munkával, valószinüleg mindenkinek az lesz a véleménye, 
"hogy ez egy egész sajátságos lelki folyamat, melyhez ha- 
sonlót nem ismerünk. Szóval úgy jártunk, hogy a csodál- 
kozás, melyet egyébként az álommunka terméke, az álom- 
tartalom kelt, most az álommunkára tolódott át. Valóság- 
gal azonban az álommunka — ha előszörre is lett ismeretes 
— csak egy láncszem a pszichikai folyamatok hosszú 
sorában, melyekre a hisztériás tünet, a szorongási-, kény- 
szer- és téveszmék keletkezése vezethető vissza. A sűrítés 
és mindenekelőtt az eltolás e többi folyamatok jellegzői 
közül sem hiányzik soha. Csak az érzékletesség szempont- 
jából történő átdolgozás kiváltsága az álomnak. Ha azon- 
ban e felvilágosítás alapján egy sorba kell állítani az álmot 
lelki megbetegedések képződményéivel, még fontosabbá 
válik reánk nézve az a feladat, hogy megismerjük az álom- 
képződés s a hozzá hasonló folyamatok lényeges feltételeit. 
Valószínűleg csodálkozni fog, aki először hallja, hogy sem 
az alvó állapot, sem a betegség nem tartoznak ezek közé 
a mellőzhetetlen feltételek közé. Egészséges emberek min- 
dennapi életének egész csomó jelensége, mint pl. az elfe- 
lejtés, nyelvbotlás, balfogás és a tévedések egy bizonyos 
csoportja, ugyanolyan pszichikai szerkezetnek köszöni létét, 
mint az álom s a sorozat többi tagja. ; 

A probléma magva az eltolásban rejlik, mely az álom- 
munka egyes teljesítményei közt a legislegfeltünőbb. Az 
. eltolás lényeges feltételéről, ha behatóan elmélyedünk a 
tárgyba, kiderül, hogy az tisztán lélektani természetű, lelki 
indokokban keresendő. Ennek a nyomára rájön az ember, 
ha méltányol bizonyos tapasztalatokat, melyek álomelem- 

zés közben múlhatatlanul felötlenek. A 10-ik oldalon megírt 
álompélda elemzése közben félbe kellett szakítanom az 
. álomgondolatok közlését, mert, mint bevallottam, olyanok 
is voltak köztük, melyeket szívesen elrejtek idegenek előtt 
s melyeket nem közölhetnék anélkül, hogy ezzel fontos 
tekinteteket durván ne sértsek. Hozzáfűztem, hogy mi 
haszna sem volna, ha e helyett az álom helyett másikat 
választanék ki arra, hogy analizisét közöljem ; minden olyan 
álomból kiindulva, melynek tartalma homályos vagy zava- 
ros, oly álomgondolatokra bukkannék, melyek titokban-. 
tartást igényelnek. Ha azonban magamban tovább folyta- 
tom az elemzést, másokra való tekintet nélkül (hisz oly 
igen személyes élmény, mint az álom, nem is lehetett 
idegeneknek szánva), végül mindig oly gondolatokhoz jutok, 
melyek meglepnek, melyeket magamban sem ismertem, 
melyek reám nemcsak idegenszerűen, hanem kellemetlenül 
is hatnak, amelyeket tehát szívesen és erélyesen tagadnék, 
ha az analizisen átfutó gondolatlánc nem szorítana kérlel- 
hetetlenül a beismerésükre. Ha ezzel az egész általánosan 
érvényes ténnyel számolni akarok, kénytelen vagyok fel- 
cenni, hogy ezek a gondolatok tényleg megvoltak lelki 
életemben, volt is bizonyos pszichikai intenzitásuk és ener- 
giájuk, de sajátságos lélektani szituáció állapotában, mely- 
nek következtében nem tudtak tudatomra jutni. Ezt a sajátos 
állapotot az elfojtás állapotának nevezem. Ezek után azon- 
ban nem térhetek ki annak beösmerése elől, hogy egyrészt 
az álomtartalom homályossága, másrészt az álomgondola- 
tok némelyikének elfojtásos állapota, tiudatra képtelensége 
"között oksági kapcsolat áll fenn s le ne vonjam azt a 
következtetést, hogy az álomnak azért kell homályosnak 
lennie, hogy el ne árulja azokat a kiközösített álomgondola- 
tokat. Igy jutok el az álomferdítés fogalmához, mely az 
álommunka műve s mely az alakosságnak, az elrejtési 
szándéknak áll a szolgálatában. 

Hadd hajtsam végre ezt a próbát az elemzésre válasz- 
tott álompéldán; kérdem magamtól, ugyan melyik az a 
gondolat, mely elferdítve érvényesül abban az álomban, 
holott ferdítés nélkül heves ellenmondást hívna ki bennem. 
Az jut eszembe, hogy az ingyenes kocsizás emlékeztetett ; 
bizonyos költséges kocsizásokra családom egyik tagjával; 

hogy az álom magyarázatát ez a mondat adta: szeretnék 
egyszer olyan szeretésben részesülni, mely semmibe sem . 
kerül, s hogy kevéssel azelőtt, hogy ezt álmodtam, nagyobb 
pénzkiadásom volt épen erre a személyre. Ez összefüggé- 
sek alapján nem térhetek ki annak a belátása elől, hogy 
sajnálom azt a pénzkiadást. Csak ha ezt a rezdületet be- 
ösmerem, csak akkor van értelme annak, hogy az álomban 
oly szeretésre vágyok, melynél nem kell, hogy kiadásom 
legyen. Pedig becsületesen állíthatom, hogy mikor elhatá- 
roztam annak az összegnek a kiadását, egy pillanatig sem 
haboztam. Az ellenáramlat, a pénz feletti sajnálkozás, nem 
jött tudatomra. Hogy miért nem, az ujabb, messzevezető 
kérdés, melyre tudom ugyan a feleletet, de amely más 
összefüggésbe tartozik. ; 

Ha nem a magam, hanem idegen személy álmát ana- 
lizálom, az eredmény ugyanaz, a meggyőződés motivumai 
azonban megváltoznak. Ha egészséges ember álmáról van 
szó, úgy nincs más eszközöm arra, hogy őt a megtalált 
elfojtott gondolatok elfogadására késztessem, mint az 
álomgondolatok összefüggésének meggyőző hatása; s a 
beismeréstől még azután is vonakodhatik. De ha neurózis- 
ban, :például hisztériában szenvedőről van szó, akkor őt 
az elfojtott gondolat beösmerésére annak az ő kórtüneteivel 
való összefüggése fogja kényszeríteni s az a javulás, melyet 
tapasztal, mikor egy szimptoma helyét eddig elfojtott gon- 
dolatok foglalják el. Arról a nőbetegről pl., akitől az 
utolsó álom származik, melyben három jegy 1 frt 50 kr.-ba 
kerül, az analizis kénytelen feltenni, hogy nem sokra be- 
. csüli a férjét, sajnálja, hogy hozzá ment feleségül, szívesen 
felcserélné mással. Ő persze azt állítja, hogy a férjét sze- 
reti, hogy érzelemvilága mitsem tud a kevésrebecsülésről 
(az álom szerint 100-szor jobbat kiván!), de az ő összes 
tünetei ugyanahhoz a megoldáshoz vezetnek, mint ez az 
álom, s miután az analizis ujból felébresztette benne bizo- 
ryos idők emlékét, amikor tudva sem szerette a férjét, a 
szimptómák oldódtak s megszűnt ellentállása az álom 
magyarázatával szemben is. 


(4 EX. 


"Miután így rögzítettük az elfojtás fogalmát és az 
álomferdítést elfojtott lelki anyaggal hoztuk kapcsolatba, 
egész általánosságban kimondhatjuk azt a fő-eredményt, 
amelyet az álmok elemzése szolgáltatott. Az érthető ál- 
mokrói megállapítottuk, hogy azok leplezetlen vágytelje- 
sülések, vagyis hogy bennük az álomban adott helyzet 
valamely a tudat előtt ismert, a nappali életből visszama- 
radt, az érdeklődésre nyilvánvalóan érdemes vágyat ábrá- 
zol! teljesülve. A homályos és zavaros álmokról ime az 
analizis ehhez egészen hasonló dolgot tanít: az álombeli 
helyzet ismét egy vágy teljesülését ábrázolja, mely rend- 
szerint az álomgondolatokból keletkezik, de ez az ábrá- 
zolás felismerhetetlen s csak az elemzés utján történő 
visszafordítás teszi azt érthetővé, maga a vágy pedig 
vagy maga is elfojtott, a tudattól idegen, vagy legalább 
igen szorosan összefügg elfojtott gondolatokkal, ilyeneken 
alapúl. Az ilyen álom formulája tehát igy hangzik: elfoj- 
tott vágyak leplezett teljesülése. És érdekes megjegyeznünk, 
hogy igaznak bizonyúl a nép. felfogása, mely mindenáron 
ragaszkodik ahhoz, hogy az álom a jövőt jelenti. Való- 
sággal azonban, amit az álom fest elénk, nem az a jövő, 
mely be fog következni, hanem amelyet szeretnénk, hogy 
bekövetkezzék. A néplélek itt úgy jár el, ahogy tőle kü- 
lönben is megszoktuk: hiszi, amit szeretne. 

j A vágyteljesüléssel szemben való magatartás tekinte- 
tében három csoportba oszlanak az álmok. Az elsőbe 
azok tartoznak, melyek el nem fojtott vágyat leplezetlenül 

. ábrázolnak; ezek az infantilis tipusú álmok, melyek fel- 

nőtteknél egyre ritkulnak. A másodikba azok az álmok 

. tartoznak, melyek az elfojtott vágyat leplezve: fejezik ki; 
ilyen kétségkívül álmaink túlnyomó többsége, ezeknek 
megértéséhez elemzés szükséges. A harmadik  csoportbe- 
liek azok, melyek elfojtott vágyat ábrázolnak, de feplezés 
. nétkül, vagy elégtelenül leplezve. Ez utóbbi fajta álmokat 
rendszerint szorongás kíséri, mely az álmodást félbesza- 
kítja. A szorongás itt az álomferdítést helyettesíti; az ál- 
mok második csoportja az álommunka e tevékenysége 
folytán a szorongástól megkíméli az embert. Nem túlsá- 
gosan nehéz bebizonyítani, hogy az a képzettartalom, 
amely ma szorongást vált ki álmunkban, valamikor vá- 
gyunk volt s azóta elfojtáson ment keresztül. 

Van olyan kínos tartalmú, tisztán érthető álom is, 
melyet tartalma dacára az álomban nem érez az ember 
kínosnak. Ezt tehát nem lehet a szorongási álmok közé 
sorozni, s azért használták fel az ilyet annak a bizonyí- 
tására, hogy az álom általában jelentőség nélküli, értékte- 
len lelki képződmény. Egy ilyen álompélda elemzése meg 
fogja mutatni, hogy itt elfojtott vágyak jól leplezett telje- 
süléséről, tehát a második csoporthoz tartozó álomról van 
szó, s egyúttal demonstrálni fogja, mily kiválóan alkalmas 
az eltoló munka valamely vágy leplezésére. " 

Egy leány azt álmodja, hogy nővérének. egyetlen 
gyermekét holtan látja maga előtt, ugyanabban a környe- 
zetben, amelyben néhány év előtt az elsőszülött holttestét 
látta. Eközben nem érzett fájdalmat, ellenben természete- 
sen tiltakozik az ellen a felfogás ellen, hogy ez a helyzet 
vágyának felelne meg... Ezt nem is kívánhatjuk tőle; de 
annak a halott gyermeknek a ravatalánál évekkel ezelőtt 
utóljára volt alkalma azt a férfit látni, akit szeret, utól- 
jára akkor beszélt vele; ha a második gyermek is meg- 
halna, bizonyára újra találkoznék azzal a férfival a nő- 
vére házában. Epedve vágyik a találkozásra, de ez érzését 
elfojtja. Épen az álmot megelőző napon szerzett magának 
jegyet egy előadáshoz, melyet a még mindig imádott férfi 
fog tartani. Alma tehát egyszerű türelmetlenségi álom, 
amilyen gyakran előz meg utazást, szinházi estét és más 
hasonló élvezetet, mely az emberre vár. De, hogy önmaga 
előtt leplezve legyen a vágyakozás, azért kellett a helyze- . 
tet oly alkalomra tolni, mely a legkevésbbé illő alkalom 


Freud: Az álomról. A 

az örömteljes érzésre, noha a valóságban egyszer mégis 
bevált mint ilyen. Figyeljünk arra is, hogy az álembeli 
indulati viselkedés nem az előtérbe tolt álomtartalomhoz, 
hanem a valóságos, de háttérben tartott álomgondolatok- 
hoz alkalmazkodik. Az álombeli helyzet tehát csak arra 
való, hogy siettesse a rég óhajtott viszontlátást; ehhez 
. pedig nem kapcsolódhatnak fájdalmas érzések. 


X. 


A filozófusok mindmáig nem érezték a szükségét, 
hogy az elfojtás lélektanával foglalkozzanak. Megengedhető 
" dolog tehát, ha most, mikor először közelítjük meg ezen 
még ismeretlen folyamat mibenlétét, érzékletes képet 
igyekezzünk alkotni az álomképződés mikéntjéről. Igaz, hogy 
-ez az átnézet, mclyhez nemcsak az álom tanulmányozása 
útján jutunk, ma már meglehetős bonyolult, ámde ennél 
egyszerűbbel nem felelhetünk meg feladatunknak. Feltesz- 
szük, hogy lelki szerkezetünkben két gondolatképző fórum 
van, közülük a másodiknak megvan az az előjoga, hogy 
termékei előtt nyitva áll a tudathoz vezető út, míg az 
első instáncia ténykedése magábanvéve tudattalan s csak 
a másodikon keresztül juthat el a tudathoz. A két lelki 
hatóság határán, az elsőből a másodikba vivő átmenetnél 
-cenzura őrködik, mely csak azt ereszti át, ami neki kel- 
lemes, a többit visszatartja. Ilyenkor azután a cenzúrától 
visszautasított dolgok, a mi meghatározásunk szerint, elfoj: 
tott állapotban vannak. Tegyük fel, hogy bizonyos körül- 
mények között, egyebek közt például alvás közben, oly- 
kép változik meg a két instanciának erőbeli viszonya, 
hogy az elfojtottakat nem sikerül többé teljesen vissza- 
szorítani; tegyük fel például, hogy ez alvás közben az- 
által következik be, hogy. a cenzúra szigorúsága alább- 
hagy: akkor az eddig elfojtott dolgoknak sikerülni fog 
utat törni a tudathoz. Minthogy azonban a cenzúra soha- 
ssem szűnik meg, hanem csak enyhül, ezért a keresztültört 
anyag mégis tűrni kénytelen bizonyos változtatásokat, 
melyek megbotránkoztató voltát enyhítik. Ami aztán ilyen 
esetben tudatossá lesz, kompromisszum lesz a között, amit 
az első instáncia szándékol s a között, amit a másik kö- 

vetel. Elfojtás — a cenzúra csökkenése — kiegyezés, ez az 
alapterv ugyanígy érvényben van nemcsak az álom, hanem 
igen sok más, kóros lelki képződmény létrejötténél is, és 
a kiegyezés megkötésénél itt is, amott is megfigyelhető a 
sűrítés és eltolás tevékenysége s a felületes eszmekapcso- 
lások oly igénybevétele, amilyennel az álommunka ismer- 
tetett meg minket. Nincs okunk rá, hogy be ne ismerjük, 
hogy abba, amit mi az áldommunka magyarázata gyanánt 
állítottunk oda, dámonisztikus elem is belejátszott. Mi azt 
a benyomást nyertük, hogy a homályos álmok képződése 
úgy történik, mintha egy személynek, ki függőségi viszony- 
"ban áll egy másikkal, olyan mondanivalója volna, melyet 
az utóbbi nem szívesen hallana, és ebből a hasonlatból 
kiindulva alkottuk meg az álomferdítés és a cenzúra fogal- 
.mát s azon voltunk, hogy ezt a benyomásunkat egy két- 
ségkívül nyers, de legalább szemléletes lélektani teóriába 
öltöztessük. Bármi legyen is az, amivel a tárgy további 
megvilágosodása után a mi első és második istánciánk 
azonosítható lesz, arra számítunk, hogy feltevésünknek 
megfelelője majdan igazolni fogja, hogy a második instáncia 
uralja a tudathoz vezető utat, s az első el tudja zárni a 
tudattól. 

Az alvási állapot leküzdése után a cenzúra teljes szi- 
gora gyorsan helyreáll, s most utólag megsemmisítheti, 
amit gyengeségének ideje alatt kicsempésztek. Hogy az 
álom elfelejtése legalább részben erre a magyarázatra szorul, 
annak bizonysága egy számtalanszor beigazolódott tapasz- 
talatom. Az álom elbeszélése vagy elemzése közben nem 
ritkán megesik, hogy az álomtartalom egy elfelejtettnek 
hitt töredéke ujra felbukkan. Ilyen, a feledésből kiragadott 
darabból rendszerint a legjobb és legegyenesebb út vezet 
az álom jelentéséhez. Valószínűleg éppen ezért kellett újból 
elfelejtődnie, vagyis ismételten elfojtást szenvednie el. 


XI. 


Ha az álomtartalmat vágyteljesülés ábrázolásának. 
vesszük s homályosságát azokra a változtatásokra veézet- 
jük vissza, melyeket a cenzúra végzett az elfojtott anya- 
gon, akkor már nem nehéz az álom rendeltetésére is kö- 
vetkeztetni. Sajátságos ellentétben azokkal a szólásmódok- 
kal, melyek szerint az álom az alvást zavarja. mi kényte- 
lenek vagyunk beismerni, hogy az. álom az alvás felett őr- 
ködik. A gyermekálmokat illetőleg ez az állításunk nem 
is oly nehezen találna hívőkre. 

. Bármi legyen is a lényege. az alvási állapotnak vagy. 
álömbeli pszichikus elváltozásnak, létrejöttét az a szándék. 
váltja ki, hogy az ember aludni akar, amely szándékot 
már a gyermekre rákényszerítenek, de amelyet a fárad- 
ság érzete is. kiválthat; az egyetlen eszköz pedig, mely. 
létrejöttét lehetővé teszi: minden olyan ingernek távol- 
tartása, mely a lelki apparátust más célok felé hajthatná, 
mint épen a felé, hogy aludjon. Ismeretesek azok az esz- 
közök, amelyek külső ingerek távoltartására szolgálnak ; 
ámde minő eszözök állnak rendelkezésünkre ahhoz, hogy 
fékentartsuk azokat a belső ingereket, melyek az alvási 
. szándékkal dacolnak? Figyeljük meg az anyát, amint 
gyermekét. elaltatja. A gyermeknek folyton van valami 
kivánnivalója, még egy csókot szeretne, játszani óhajt. 
Ezeket az igényeket részben kielégíti az anya, részben 
— : tekintélyét is latba vetve — másnapra halasztja telje- 
sítésüket. Nyilvánvaló, hogy a megrezdülő vágyak és 
szükségletek akadályozzák az elalvást. Ki nem ismeri a 
Balduin Grollertől megirt rossz fiu történetét, ki éjjel fel- 
ébredvé, teleordítja a hálószobát azzal, hogy: ő egy orr- 
szarvút akar! A jó fiú, ahelyett, hogy ordítana, álmodna 
arról, hogy orrszarvúval játszik. Az álom, miután a vá- 
gyat teljesülve .-ábrázolja s ez alvás közben Aitelre talál, 
megszünteti a vágyat és lehetségessé teszi az alvás foly- 

tatását. Kétségtelen, hogy az álomkép azért talált hitelre, 
mert érzékletes észrevevés alakjában öltözködik; a gyer- 
mekben pedig még hiányzik, s csak később alakúl ki az 
a képesség, hogy a hallucinációt vagy képzeletet a való- 
ságtól megkülönböztesse, 

A felnőtt már megtanúlta ezt a megkülönböztetést, 
be is látta a kivánkozás céltalanságát s folytonos gya- 
korlás utján elérte, hogy törekvéseit el tudja halasztani. 
mindaddig, amíg elintézésük nagy kerülőútakon a külvi- 
lág változásai révén lehetségessé válik. Ennek megfelelően 
még alvás közben is csak ritkán fordúlnak elő nála rövid. 
pszichikus úton létrejött vágyteljesülések ; az is lehet, hogy: : 
ilyen a felnőttnél egyáltalán nem fordúl elő s hogy még 
. a gyermekálmokat utánzó álmok is sokkal szövevényesebb 
magyarázatot igényelnek nála. Ezzel szemben a felnőtt 
ember lelkében — és pedig kivétel nélkül minden ép- 
elméjü emberében —. a lelki anyag oly elkülönböződése- 
jön létre, amely a gyérmekben még hiányzik. Oly lelki 
instáncia keletkezik benne, mely — az élettapasztalaton 


okulva — féltékeny és szigoru gonddal gyakorolja ural- 
kodó és gátló befolyását a lelki folyamatokra; s ez az uj 
fórum — a tudathoz és az akaratlagos mozgatáshoz való. 
viszonya révén — a lelki hatalom leghathatósabb eszkö- 


zeivel rendelkezik. Ez az instáncia pedig a gyermekes. 
rezdültek egy részét, mint nem életrevalókat elnyomta s 
az elfojtás állapotában tartja mindazt a gondolati anya- 
got is, mely ezekből származik. 

Mikor azonban ez az instáncia, melyben normális. 
énünkre ismerünk rá, azon vágy álláspontjára helyezkedik,. 
hogy aludni akar, ilyenkor, úgy látszik, arra kényszerítik 
öt az alvás testi és lelki feltételelei, hogy enyhítsen azon 
az erélyen, amellyel napközben szokta az elfojtott anyagot 
visszaszorítani. Igaz, hogy ez az enyhítés ártalmatlan ;; 
csak hadd tobzódjanak az elfojtott gyermeki lélek izgal- 
mai, hiszen épen. az alvó állapot folytán ugyis nehezen 
jutnak a tudathoz, a mozgatáshoz vezető út pedig egé- 
szén el van előlük zárva. Ám el kell hárítani azt a ve- 
szélyt, hogy az álmot megzavarhassák. Nos, már amúgy 
is érvényesnek kell elfogadnunk azt a feltevést, hogy még: 
a legmélyebb alvás közben is ébren őrködik a szabad 

figyelem egy töredéke és ügyel azokra az érzéki ingerekre, 
melyek esetleg inkább a felébredést, mint az alvás foly- 
tatását javasolják. Ha ez nem így volna, nem érthetnők 
meg, miért vagyunk hajlandók oly könnyen felébredni 
bizonyos minőségű ingerekre, mint azt már Burdach, egy 
régi fiziológus; hangsulyozta, pl. az anya, ha gyermeke 
nyöszörög, a molnár, ha a malom megáll, s a legtöbb 
ember, ha halkan nevén szólítják. Ez az őrködő figyelem 
már most a belső, elfojtásból eredő vágyingerek felé is 
fordul s ezekkel együtt alkotja az álmot, mely kompro- 
misszum módjára mindkét félt kielégíti. Az álom az el- 
nyomott vágyak és azok számára, melyeknek kialakúlásá- 
hoz az elfojtás is hozzájárúlt, bizonyos lelki elintézésmó- 
dot teremt az által, hogy azokat úgy állítja az álmodó 
elé, mintha teljesülve volnának; de eleget tesz a másik 
instánciának is, mert lehetővé teszi, hogy az alvás foly- 
tatódjék. Énünk eközben szeret gyermek módjára visel- 
kedni, hitelt ad az álomképeknek, mintha mondaná: jól — 
van, jól, legyen igazad, csak hagyj aludni. Az a ke- 
vésrebecsülés, mellyel felébredés után nézzük le álmunkat 
s melyet az álom zavarósságával és látszólágos logikát- 
lanságával indokolunk, valószínűleg nem más, mint alvó 
énünk itélete az elfojtásból származó rezdületekkel szem- 
ben s amelyet jobban indokolhatna az éjjeli csendzavarók 
motorikus tehetetlensége. Ez a lenézés sokszor még ál- 
muünkban is tudatossá lesz; ha az álomtartalom nagyon 
is túlmegy a. cenzurától megszabott határon, arra gondo- 
lunk : hisz ez csak áom — és tovább alszunk. 

Nem szól e felfogás ellen az sem, hogy vannak az 
álomnak is szélsőséges esetei — pl. a szorongásos álom 
— melyekben annak a rendeltetésének, hogy az alvást 
megszakítástól óvja, már nem tud megfelelni, hanem má- 
sik funkcióját tölti be, azt, hogy az alvást, ha kell, ide- 
jében félbeszakítsa. Itt is csak úgy jár el, mint a lelkiis- 
meretes éjjeli őr, aki mindenekelőtt azt a feladatát telje- 
síti, hogy elhallgattat minden lármát, mely a polgárság 
alvását zavarná, de akinek egy másik kötelessége az, 
hogy maga ébressze fel a lakosságot, ha a lárma okai 
felől aggályai támadnak és egymaga nem boldogul a 
csendzavarókkal. 

. Különösen. akkor válik az álom e funkciója feltűnővé, 
ha az alvót érzéki ingerek érik. Általánosan ismert dolog, 
hogy alvás közben beható érzéki ingerek befolyásolhat- 
ják az álomtartalmat, ezt kisérletileg is be lehet igazolni ; 
ez a tény egyike az orvosi álomkutatás kevésszámú biztos 
eredményének, melyet azonban erősen túlbecsülnek. Eh- : 
hez a tényhez eddig egy megolthatatlan rejtély kapcsoló- 
dott. Ugyanis az érzéki behatás, mellyel a kísérletező az 
alvót ingerli, az álomban nem helyesen felismerve szere- 
pel, hanem sajátosan értelmezve s úgy látszott, mintha 
az értelmezések végtelen sok lehetősége közötti választás 
pusztán a lelki önkényre volna bízva. Lelki önkény ter- 
mészetesen nincs. Az alvó a kívülről jövő érzéki ingerre 
többféleképen reagálhat. Vagy felébred, vagy sikerül az 
alvást annak dacára tovább folytatnia. Ez utóbbi esetben 
az álmodást használhatja fel a kívülről jövő inger kikü- 
szöbölésére, s ezt is többféleképen. Kiküszöbölheti pél- 
dául ez ingert úgy, hogy olyan helyzetről álmodik, mely 
az ingerrel teljesen összetérhetetlen. Így viselkedett pl. 
alvásközben az a valaki, akinek éjjeli nyugalmát gáttáji 
fájdalmas kelés zavarta. Azt álmodta, hogy lovagol, a 
fájdalomcsillapításul alkalmazott pépes borogatást nye- 
reggé változtatta s így a zavartatástól megmenekült. Gya- 
koribb az a másik eset, hogy a külső inger félremagya- 
rázás tárgya lesz, mely azt egy épen teljesülését leső el- 
fojtott vágyba illeszti be, ezzel megfosztja valóságától s 
úgy bánik vele, mintha csak a lelki anyag egy darabja 
volna. Valaki például azt álmodja, hegy vígjátékot; írt, 
mely égy bizonyos alapeszmét teljesít meg, épen most 
adják a színházban, az első felvonásnak vége, őrületes 
volt.a siker. Rettenetesen tapsolnak . . . Ebben az esetben 
az álmodónak, úgy látszik, sikerült alvását a zavartatás 
dacára folytatni; felébredve, a zörejt nem hallotta már, 
de alapos oka volt feltenni, hogy csak a szőnyegeket 
vagy az ágyat porolták. — Azok az álmok, melyek köz- 
vetlenül ébredés előtt jelenkeznek s melyekben nagy zaj 
fördúl elő, mind csak arravaló kísérletek voltak, hogy a 
várt ébresztő ingert félremagyarázással letagadják és ez- 
zel lehetővé tegyék; högy az álom egy kicsikét tovább- 
tartson. 


XII. 


Aki ragaszkodik ahhoz a szemponthoz, amely szerint 
"a cenzúra az álomferdítés fő indító oka, nem fog csodál- 
kozni, ha az álomfejtés eredményeiből azt is megtanulja, 
hogy a felnőttek legtöbb álmát az elemzés erotikus vá- 
 gyakra vezeti vissza. Ez az állítás nem akar a leplezetlenül 
szexuális tartalmú álmokra célozni, melyeket bizonyára 
minden álmodó ismer saját tapasztalásából, holott egyedül 
ezeket szokták , szexuális álmok" neve alatt leírni. Igaz, 
ezek az álmok is elég sok idegenszerű dolgot produkálnak. 
.a tekintetben, hogy milyen személyeket választanak nemi 
tárgyul, hogy itt minden nemi korlát, melyet pedig az ál- 
modó éber állapotban-nem hágna át, el van hárítva az útból 
és abban, hogy benne sok u. n. perverzításokra emlé- 
keztető részlet fordul elő. Az analizis azonban megmu- 
tatja, hogy igen sok más álom is, melyeknek nyilvánvaló 
tartalma semmi erotikát nem árul el, a magyarázó elem- 
zési munka befejeztével nemi vágyteljesülésnek bizonyul; 
másrészt az is kitűnik itt, hogy igen sok gondolatnak, 
melyek mint .,nappali maradékok" játszanak bele az 
.ébrenlét gondolatvilágából az áloméba, csak elfojtott ero- 
tikus vágyak segítségével sikerült helyet kapniok az álom 
:színjátékában. 

Ezen elméletileg egyáltalában nem várt vagy kivánt 
tényállás magyarázatául utalunk arra, hogy a kultúrára 
való nevelés folytán az ösztönök egyetlen más csoportja 
sem szenved el oly messzemenő elfojtást, mint épen a 
nemiek, másrészt arra, hogy épen a nemi ösztönök azok, 
rnelyek a magasabb lelki forumok uralma alól a legtöbb 
embernél a legkönnyebben tudják kivonni magukat. Mióta 

megismerkedtünk a nyilvánulásaiban gyakran oly jelenték- 
telennek látszó, rendesen észre sem vett vagy félreértett 
gyermeki szexualitással, jogunk van azt mondani, hogy csak- 
nem minden kultúrember megőrizte egy vagy más tekin- 
tetben nemi életének gyermekességét s így megértjük ebből, 
hogy elfojtott infantilis nemi vágyak szolgáltatják az álom- 
képződés leggyakoribb és legerősebb mozgatóerejét.") 
Hogy az olyan álomnak, mely erotikus vágyakat fejez. 
ki, sikerül nyilvánvaló tartalma: által az ártatlanság és 
nemiségtől mentesség benyomását kelteni, csak egy módon 
lehetséges. Nemi képzetek anyagát nem szabad mint olyat 
ábrázoláshoz juttatni, hanem az álomtartalomban célzások, 
jelzések s a közvetett ábrázolás más hasonló módjai kell, 
. hogy helyettesítsék őket, még hozzá oly módjai a köz- 
vetett ábrázolásnak, melyeknek a jelentése nem magától 
értetődő. Az ábrázolás azon eszközeit, melyek e feltéte- 
leknek megfelelnek, az ábrázolandó dolgok szimbolumai- 
nak szokás nevezni. Különös érdeklődésünkre azóta tart- 
hatnak számot e szimbolumok, mióta észrevettük, hogy az. 
egy nyelven beszélők álmaikban ugyanazokat a szimbolu- 
mokat alkalmazzák, sőt egyes esetekben a jelképközösség 
túlhágja a nyelvközösség határait is. Minthogy maga az. 
álmodó nem ismeri az általa használt szimbolumok jelen- 
tőségét, egyelőre talány, honnan származik azok viszony- 
lata a tőlük helyettesített vagy jelzett dolgokhoz. Maga a 
tény azonban kétséget nem szenved és jelentőssé válik az. 
álomfejtés technikája szempontjából, mert az álomszim- 
bolika segítségével lehetséges az álomtartalom egyes ele- 
meinek, az álom némely részletének, néha egész álmoknak 
a jelentését megérteni anélkül, hogy az álmodót ki kellene 
kérdeznünk, ötleteit elmondatnunk. Ezzel megközelítjük 
az álommagyarázás népies eszményképét, másrészt vissza- 
térünk a régi népek magyarázó technikájához; náluk az. 
álomfejtés csupán szimbolikával való magyarázásból állott. 
Bár az álomszimbolumok tanulmányozása még nagyon 
távol van a befejezésétől, mégis módunkban van már egyes. 


§) Lásd a szerző e tárgyról írt művét: ,Drei Abhandlungen zur 
Sexualtheorie", 1905. (II. kiadás. 1913. (E mű fordításomban magyarul. 
is megjelent. ,Három értekezés a szexualitás elméletéről" cim alatt. 
Budapest, II. kiadás. 191?. Ford.) 

határozott kijelentéseket tehetni felőlük, úgy általánosság- 
ban, mint némely részletkérdésben. Vannak szimbolumok,. 
melyek csaknem általánosan egyértelműen magyarázhatók, 
így a király és királyné (császár, császárné) a szülőket 
jelentik, a szoba — asszonyt ábrázol (Frauenzimmer !),. 
annak be- és kijáratai a test nyílásait. Az álomszimbolu- 
mok legnagyobb része személyek, testrészek és olyan testi. 
működések ábrázolására szolgál, melyek erotikus érdeklő- 
déstől hangsúlyozvák, különösen a nemi szerveket a gyakran 
igen meglepő jelképek egész sora ábrázolhatja; a legvál- 
tozatosabb természetű tárgyak lehetnek a nemi szervek. 
elképes ábrázolásának eszközei. A közösség, .a ,tertium 
comparationis" magától értetődik, ha éles fegyver, hosszú: 
és merev tárgy, például fatörzs, bot helyettesíti álomban 
a férfi nemi szervét; szintúgy, ha szekrény, doboz, kocsi, 
kályha reprezentálja a női testet; de nem minden szimbo- 
lumnál ily könnyű dolog a kapcsoló viszonylatok átértése.. 
Hitetlenséggel fogadnók például, hogy a lépcső és a má- 
szás a nemi közösülésnek, a nyakkendő a férfi nemi szerv- 
nek, a faanyag a-női testnek legyen a szimboluma, ha: 
nem sikerülne más úton is meggyőződést szerezni e szim- 
bolikus viszonylat ténylegességéről. Egyébiránt az álom- 
szimbolumok egész sora kétnemű, az esetleges összefüg- 
gések szerint vonatkozhatik férfi vagy női genitáléra. 
Vannak univerzális elterjedettségű szimbolumok, me- 
lyeket ugyanazon nyelv- és műveltségi kör minden tagjának 
álmaiban fellelhetünk; viszont vannak igen szűk körben, 
vagy csak egyénileg jelentőségteljes jelképek, melyeket az 
egyes ember alkotott a saját képzetkörének anyagából. Az. 
előbbiek közt vannak olyanok, melyeknél már. maga a 
nyelvhasználat is indokolja, hogy igényük legyen a nemi- 
ség helyettesítésére (így a földmívelésből származók, pél- 
dául a német , Fortpflanzung", a termékenyítő: mag) ;: 
viszont olyanok is vannak, melyeknek a nemiséghez való 
viszonya, úgy látszik, visszanyúlik a legősibb időkbe s. 
képzetalkotásunk leghomályosabb mélységeibe. E kétféle: 
szimbolumot illetőleg a jelképalkotó erők napjainkban sem: 
aludtak ki. Megfigyelhetjük, hogy egy-egy újonnan felfe- 
dezett tárgy (például a léghajó) azonmód univerzálisan: 
elterjedt nemi szimbólum rangjára emelkedik. 


60 


Téves volna egyébként azt hinnünk, hogy az álom- 
szimbolikának (az ,álom nyelvének") alaposabb ismerete 
függétleníthetne minket attól, hogy az álmodónak az álom- 
hoz kapcsolódó ötleteit is ki kelljen kérdezni, úgy, hogy 
teljesen visszatérhetnénk az antik álomfejtési technikához. 
Eltekintve attól, hogy vannak egyéni szimbólumok, és 
hogy az univerzálisok alkalmazásában is vannak ingado- 
zások, sohasem tudhatjuk . eleve, hogy az álomtartalom 
valamely eleme jelképesen véendő-e, vagy eredeti értel- 
mében ; azt pedig határozottan tudjuk, hogy az álomnak 
nem lehet az egész tartalmát jelképesen magyarázni. Az 
álomszimbolika ismerete legfeljebb csak az egyes álom- 
tartalmi alkatrészek lefordítását teszi lehetővé és sohasem 
fogja feleslegessé tenni a fennebb közölt technikai szabá- 
lyok alkalmazását. Viszont ép ott válik a magyarázó 
munka legbecsesebb segédeszközévé, ahol az álmodó 
ötletei csődöt mondanak, vagy ki nem elégítők. va 

Nélkülözhetetlennek bizonyul az álomszimbolika az 
ember úgynévezett , tipikus" álmainak és az egyes egyén 
axismétlődő" álmáinak értelmezésénél. Ha az álom jelképes 
kifejezésmódjának méltánylása e rövid vázlatban is arány- 
lag oly tökéletlenül sikerült, úgy e mulasztás mentségéül 
hivatkoznunk kell egy megismerésünkre, mely a legfonto- 
sabb mindazok közt, amiket e tárgyról alkothattunk. Az 
.álomszimbolika jóval túlmegy az álom területén; nemcsak 
az álomnak a kiváltsága, hanem ugyanígy uralkodik a 
mese, a rege, a monda, a hitrege, az élc és a népies mon- 
dások ábrázolásmódjában. A szimbolika lehetővé . teszi, 
hogy kövessük az álom benső kapcsolatait mindezekkel a 
lelki képződményekkel; be kell azonban látnunk azt is, 
hogy a szimbolikát nem az álommunka teremti, hanem, 
hogy az valószínűleg tudattalan gondolkodásunk egy saját- 
sága, mely gondolkodás az álommunka számára a sűrít- 
hető, eltolható, dramatizálható anyagot szolgáltatja." 

") Bővebben inak az  álomiszímbolikától az álomfejtésről Szóló 
régi írások, a daldisi Artemidoros, Scherner : ,Das Leben des Traumes" 


1861., a szerző ,Traumdeutung"-ja, a pszichoanalitikus iskola mitho- 
logiai munkái és W. Siekel könyve (, Die Spache des Traumes", 1911.) 

"Sem arra nem tartok igényt, hogy az elmondóttakbak 
minden álomproblémát megvilágítottam, sem pedig arra, 
hogy azzal, amit elmondtam, meggyőzően hatottam lé- 
gyen. Akit az álom-irodalom egész terjedelme érdekel, 
olvassa Sante de Sanctis ,,! sogni" című könyvét (Torino, 
1899); aki behatóbb indokolását akarja az álom azon 
felfogásának, melyet itt adtam elő, vegye elő , Die Traum- 
 deutung" című könyvemet (Leipzig és Bécs, 1900.") Most 
még csak arra akarok rámutatni, mily irányban kellene 
tovább folytatni az álommunka felőli kutatásaimat. 

Mikor azt állítom, hogy az álomfejtés feladata az, 
hogy az álmot a lappangó álomtartalommal helyettesítse, 
"s ezzel az álommunka szövevényét megfejtse, feloldja, akkor 
egyrészt egy sor új lélektani problémát vetek fel, melyek 
magának ezen álommunkának gépezetére és az úgynevezett 
elfojtás természetére és feltételeire vonatkoznak ; másrészt 
utalok ezzel az álomgondolatok létezésére, melyekről azt 
állítom, hogy azok magasrendű, a normális értelmi mű- 
ködés minden ismertető jeleivel rendelkező lelki képződ- 
mények, melyeknek dús anyaga azonban a tudat elől el- 
rejtőzik s csak az álomtartalom képében ad magáról elfer- 
ditett életjelt. Kénytelen vagyok feltenni, hogy ily gondo- 
latok mindenkiben vannak, mert csaknem minden ember, 
s a legnormálisabb is, tud álmodni. A lélektanra oly fon- 
tos további kérdések tehát az álomgondolatokban működő 
tudattalanhoz, ennek a tudattal és az elfojtással való viszo- 
nyához kapcsolódnak; e kérdések elintézését azonban el 
kell odáznunk mindaddig, míg az analizis fel nem derítette 
más pszichopatiás képződmények, mint például a hisztériás 
"tünetek és a kényszereszmék keletkezését. 

! érdeklődés lelki gyökerei / Részlet Lotze , Pszichologiá"-jából / Az. 
. introjekció fogalmi meghatározása / Filozófia és pszichoanalízis / 
Séhopenhauernek Goethéhez irt levele pszichoanalitice nézve. 

